Ναγκόρνο-Καραμπάχ: Η αιματηρή πληγή του μετα-σοβιετικού εθνικισμού\nΤο άρθρο γράφτηκε στις 8 Οκτωβρίου, δηλαδή στις αρχές του νέου πολέμου στο Ναγκόρνο-Καραμπάχ μεταξύ Δημοκρατίας του Αρτσάχ (του αυτόνομου κράτους των Αρμένιων στο Ναγκόρνο-Καραμπάχ που αναγνωρίζεται μόνο από την Αρμενία) και Αζερμπαϊτζάν. Αυτός ο πόλεμος που διήρκησε ενάμιση μήνα (27 Σεπτεμβρίου μέχρι 10 Νοεμβρίου που υπογράφηκε η συμφωνία ανακωχής) κερδήθηκε από το Αζερμπαϊτζάν, το οποίο ανέκτησε εδάφη που είχε χάσει στον πόλεμο του 1989-1994, εξαιτίας της υποστήριξής του από την Τουρκία και τους Τουρκμένους τζιχαντιστές από τη Συρία που στάλθηκαν από την Τουρκία στο Αζερμπαϊτζάν. Επίσης, σε αυτό τον πόλεμο, οι πολιτοφύλακες του Αρτσάχ και οι Αρμένιοι στρατιώτες έχασαν γρήγορα το ηθικό τους και υποχώρησαν επειδή υπερασπίζονταν περιοχές του Ναγκόρνο-Καραμπάχ που πριν από τον πόλεμο του 1994 κατοικούνταν από Αζέρους, οι οποίοι τις εγκατέλειψαν όταν κατελήφθησαν από τους Αρμένιους και αυτές οι περιοχές είτε είχαν ερημωθεί για δεκαετίες είτε είχαν μετεγκατασταθεί εκεί Αρμένιοι από άλλες περιοχές για να τις ομογενοποιήσουν εθνικά. Αυτός ήταν ένας σημαντικός παράγοντας για την ήττα του Αρτσάχ και τη νίκη του Αζερμπαϊτζάν.\nΗ σύγκρουση που ξέσπασε μεταξύ της Αρμενίας και του Αζερμπαϊτζάν είναι η αιματηρή κληρονομιά της κατάρρευσης της Σοβιετικής Ένωσης και της επαναφοράς του καπιταλισμού. Αυτός είναι ένας βάρβαρος και αντιδραστικός πόλεμος από όλες τις πλευρές. Όλες οι δυνάμεις που παρεμβαίνουν στη σύγκρουση ισχυρίζονται ότι είναι τα θύματα, αλλά τα μόνα πραγματικά θύματα είναι οι εργάτες και τα φτωχά λαϊκά στρώματα και των δύο χωρών που πληρώνουν με το αίμα τους τα κυνικά και αντιδραστικά παιχνίδια των ηγετών τους. Μόνο ο διεθνισμός και η ταξική πάλη μπορούν να κατευθύνουν τους εργάτες ενάντια στους πραγματικούς εχθρούς τους: τη δική τους κυρίαρχη καπιταλιστική τάξη.\nΈνας νέος γύρος αιματηρής αντιπαράθεσης στο Ναγκόρνο-Καραμπάχ, μας θυμίζει ότι η ιστορία δεν είναι μέρος ενός αφηρημένου παρελθόντος, αλλά μιας πραγματικότητας που μας συνοδεύει καθημερινά.\nΤη δεκαετία του 1980, ο εθνικισμός και η προπαγάνδα του μίσους χρησιμοποιήθηκαν ως πολιορκητικός κριός από τις γραφειοκρατικές κλίκες της Γιουγκοσλαβίας και της ΕΣΣΔ για να παλέψουν με σκοπό να αποκτήσουν την εξουσία και την ιδιοκτησία σε συγκεκριμένες Δημοκρατίες. Το ίδιο συνέβη και με την περίπτωση του Ναγκόρνο-Καραμπάχ.\nΗ γένεση της σύγκρουσης\nΟ ένοπλος αγώνας για το Καραμπάχ έχει βαθιές ρίζες. Για πολλούς αιώνες, αυτή η περιοχή υπήρξε ένας τόπος ειρηνικής συνύπαρξης αρμενικών, αζερικών και κουρδικών κοινοτήτων. Στο πρώτο μισό του 19ου αιώνα η αποδυναμωμένη Περσία βρέθηκε υπό την πίεση του ρωσικού ιμπεριαλισμού και έχασε αυτήν την περιοχή στον πόλεμο του 1826-28. Οι λαοί του Καυκάσου και της Υπερκαυκασίας έγιναν διαπραγματευτικά πιόνια στον αγώνα της Ρωσίας και της Οθωμανικής Αυτοκρατορίας για πολιτική, οικονομική και πολιτιστική ηγεμονία. Ταυτόχρονα όμως στην περιοχή ζυμώνονταν αντίθετες διεργασίες. Από τη μία πλευρά, στις πόλεις, και κυρίως στο μεγαλύτερο βιομηχανικό κέντρο του Υπερκαυκάσου, το Μπακού, σε ένα προλεταριακό περιβάλλον, πραγματοποιούταν η ανάμειξη του πληθυσμού και η διάλυση των εθνικών ομάδων και πολιτισμών, ενώ από την άλλη, στην ύπαιθρο, η εδαφική οριοθέτηση άρχισε να χαράζεται πάνω σε εθνικές γραμμές.\nΗ Οθωμανική Αυτοκρατορία, η οποία εκείνη την εποχή αποκαλούταν ο «Ασθενής της Ευρώπης», βρισκόταν στα πρόθυρα της κατάρρευσης. Το εθνικό απελευθερωτικό κίνημα εντάθηκε πολύ, τόσο στα Βαλκάνια όσο και στα Ανατολικά της αυτοκρατορίας, στην ευρύτερη περιοχή της Αρμενίας. Ένας από τους ηγέτες αυτού του πολέμου ήταν και ο Αντράνικ Οζανιάν, τον οποίο ο Τρότσκι αποκάλεσε σε μια από τις πρώτες του αναφορές ως «ήρωα ενός τραγουδιού και ενός θρύλου». Η Οθωμανική Αυτοκρατορία, η οποία, επιπλέον, συμμετείχε στον Α’ Παγκόσμιο Πόλεμο του 1914, πολέμησε με τις πιο βάναυσες μεθόδους την αρμενική μειονότητα. Το 1909, προέβη στη σφαγή της Κιλικίας, ενώ το 1915 ένα τεράστιο ποσοστό του αρμενικού πληθυσμού της αυτοκρατορίας δολοφονήθηκε κατά τη γενοκτονία που οργάνωσαν οι Νεότουρκοι.\nΚατά τη διάρκεια αυτής της περιόδου, οι Αρμένιοι πρόσφυγες από την Τουρκία και την Περσία κατοικούσαν στις βραχώδεις πλαγιές των Αρμενικών Υψιπέδων, γεγονός που οδήγησε σε μετατόπιση της εθνικο-θρησκευτικής ισορροπίας στην περιοχή και δημιούργησε μια εκρηκτική κατάσταση.\nΟι ηγέτες της Οκτωβριανής Επανάστασης ήξεραν πώς να λύσουν αυτό το πρόβλημα. Ο Τρότσκι, ο οποίος παρακολούθησε με τα μάτια του πώς οι λαοί των Βαλκανίων που ζούσαν μαζί για αιώνες άρχισαν να σκοτώνουν ο ένας τον άλλον, υπέβαλε το σύνθημα της Σοσιαλιστικής Ομοσπονδίας των λαών των Βαλκανίων, το οποίο ήταν πλήρως εφαρμοστέο στον Καύκασο και την Υπερκαυκασία. Το πολυεθνικό προλεταριάτο του Μπακού δημιούργησε την Κομμούνα του Μπακού, με επικεφαλής 26 κομισάριους του Μπακού, μεταξύ των οποίων ήταν ο Αρμένιος Σαουμιάν, ο Γεωργιανός Ντζαπαριντζέ και ο Αζέρος Λαϊκός Επίτροπος Αγροτικών Υποθέσεων Βεζίροφ. Καθ’ όλη τη σύντομη ιστορία της, η Κομμούνα πολέμησε με επιτυχία τις προσπάθειες των αστών εθνικιστών να πυροδοτήσουν έναν πόλεμο μεταξύ των διαφορετικών εθνών στην Υπερκαυκασία.\nΤον Αύγουστο του 1918, το Μπακού καταλήφθηκε από Βρετανούς εισβολείς, οι οποίοι έσπευσαν να εκμεταλλευτούν τις πετρελαιοπηγές του. Οι επίτροποι του Μπακού συνελήφθησαν από τις μαριονέτες των Βρετανών, δηλαδή τους Σοσιαλεπαναστάτες και τους Μενσεβίκους από την Κεντρική Κασπία. Φυσικά, οι Βρετανοί ιμπεριαλιστές δεν ενδιαφέρθηκαν για τη μοίρα των λαών στον Υπερκαύκασο και ακολούθησαν την αγαπημένη τους τακτική, το «διαίρει και βασίλευε». Ήδη στις 14 Σεπτεμβρίου το Μπακού καταλήφθηκε από τον τουρκικό στρατό και άρχισαν στην πόλη πογκρόμ και σφαγές αμάχων Αρμενίων.\nΤο αποτέλεσμα αυτής της κατάστασης ήταν να ξεσπάσει πόλεμος μεταξύ της Αρμενίας και του Αζερμπαϊτζάν που διήρκησε από το 1918 έως το 1920, στον οποίο οι επιθέσεις και η εθνοκαθάρσεις ήταν πρακτική και των δύο πλευρών, παρά τις άκαρπες ειρηνευτικές διασκέψεις που διοργάνωσαν οι βρετανικές και αμερικανικές «ειρηνευτικές δυνάμεις». Ως αποτέλεσμα του πολέμου, ορισμένες περιοχές της Νότιας Υπερκαυκασίας, αλλά πάνω απ’ όλα το Ναγκόρνο-Καραμπάχ, έγιναν πεδίο για τον εδαφικό διαχωρισμό των Αζέρων και των Αρμενίων σε ολόκληρη την περιοχή.\nΟ πόλεμος έληξε το καλοκαίρι του 1920, όταν ο Κόκκινος Στρατός εισήλθε στην Υπερκαυκασία και τελικά απομακρύνθηκαν από την εξουσία και οι δυο αντιμαχόμενες πλευρές (Μουσαβατιστές και Ντασνάκοι). Ωστόσο, η κατάσταση αποδείχθηκε πολύ πιο περίπλοκη απ’ ότι το 1916. Χρόνια πολέμων και εθνοκάθαρσης όχι μόνο δημιούργησαν εχθρότητα μεταξύ των λαών, αλλά και τους διαίρεσαν γεωγραφικά. Το 1922, οι πατέρες της Ομοσπονδιακής Ένωσης Σοσιαλιστικών Σοβιετικών Δημοκρατιών της Υπερκαυκασίας αντιμετώπισαν ένα δύσκολο έργο να μετατρέψουν το συνονθύλευμα που επικρατούσε στη Σοβιετική Υπερκαυκασία σε ομοσπονδία.\nΗ ιδέα του Λένιν και του Τρότσκι ήταν απολύτως σωστή, αλλά η πρακτική εφαρμογή αυτού του έργου, για το οποίο ήταν υπεύθυνος ο Λαϊκός Επίτροπος για τις Εθνότητες, Ιωσήφ Στάλιν, ήταν αμφισβητήσιμη. Προφανώς, τόσο υποκειμενικοί παράγοντες όσο και η πίεση από τον «φίλο» της ΕΣΣΔ και ηγέτη της Τουρκικής Δημοκρατίας, Μουσταφά Κεμάλ, έπαιξαν ρόλο. Ως αποτέλεσμα, λοιπόν, διαφόρων συμφωνιών και συμβιβασμών, η Αυτόνομη Περιφέρεια Ναγκόρνο-Καραμπάχ, που κατοικούταν κυρίως από Αρμένιους, έγινε μέρος του Αζερμπαϊτζάν.\nΣτα πρώτα χρόνια της σοβιετικής εξουσίας, αυτό δεν αποτέλεσε πρόβλημα. Ωστόσο, καθώς προχώρησε ο γραφειοκρατικός εκφυλισμός της ΕΣΣΔ, η γραφειοκρατική ελίτ του Αζερμπαϊτζάν, στην οποία έχανε θέση όλο και περισσότερο ο Μαρξισμός και κέρδιζε όλο και περισσότερο ο εθνικισμός, άρχισε να ακολουθεί μια πολιτική πολιτιστικών και πολιτικών διακρίσεων κατά του αρμενικού πληθυσμού του Ναγκόρνο-Καραμπαχ. Φυσικά, αυτό προκάλεσε έντονη αντίδραση από την ηγεσία της Αρμενίας και έτσι, στην αρχή ο Χρουστσόφ και αργότερα ο Μπρέζνιεφ, αναγκάστηκαν να ενεργήσουν ως μεσολαβητές αυτών των συγκρούσεων.\nΗ Γκλασνόστ (η περίοδος του «ανοίγματος» στη Δύση) έγινε μια από τις πρώτες και πιο ορατές εκδηλώσεις της Περεστρόικα του Γκορμπατσώφ (η «αναδιάρθρωση», που επιτάχυνε την κατάρρευση της ΕΣΣΔ). Από τη Σταλινική οπτική γωνία, ήταν η Γκλασνόστ και η συνεπακόλουθη αύξηση της εθνικής συνείδησης που προκάλεσαν τις αιματηρές συγκρούσεις μεταξύ των εθνοτήτων. Στην πραγματικότητα, αυτές προκλήθηκαν από την απόλυτη καταφρόνηση των συμφερόντων του εργαζόμενου λαού και την πολιτική της γραφειοκρατίας. Έτσι, στο Στεπανακέρτ, όπου πάνω από το 80% του πληθυσμού αποτελούταν από Αρμένιους, η τηλεόραση εξέπεμπε από το Μπακού όλη την ημέρα στα… αζερικά. Μπορεί να φανταστεί κάποιος τι είδους εκνευρισμό προκάλεσε αυτό στα έτη 1987 και 1988, όταν ολόκληρη η χώρα έβλεπε δημόσιες και πολιτικές εκπομπές.\nΑλλά ακόμη και τότε, οι εσωτερικές εθνικές συγκρούσεις θα μπορούσαν να επιλυθούν ειρηνικά. Δυστυχώς, η κομματική-οικονομική γραφειοκρατία εκείνη την περίοδο ασχολούταν με το πώς θα χωρίσει την ΕΣΣΔ σε δικές της συγκεκριμένες σφαίρες επιρροής. Σε απάντηση των ειρηνικών διαδηλώσεων που διοργανώθηκαν στην περιοχή, τα ηγετικά στελέχη του κόμματος οργάνωσαν συμμορίες πογκρομιστών. Το αποτέλεσμα αυτής της πολιτικής, ήταν αιματηρά πογκρόμ στο Σουμγκάιτ και ένας νέος γύρος εθνικών συγκρούσεων. Μετά το 1988, οι εθνικές συγκρούσεις στο Ναγκόρνο-Καραμπάχ δεν υποχώρησαν. Τα σύνορα της Αυτόνομης Περιοχής του Ναγκόρνο-Καραμπάχ μετατράπηκαν σε πρώτη γραμμή πολεμικού μετώπου, και με την κατάρρευση της ΕΣΣΔ το 1991, η ένοπλη σύγκρουση έγινε επίσημα ένας πόλεμος μεταξύ των ανεξάρτητων πλέον κρατών του Αζερμπαϊτζάν και της Αρμενίας, ο οποίος διήρκεσε περισσότερο από έξι χρόνια συνολικά. Κατά τη διάρκεια αυτού του πολέμου, περίπου 40.000 άνθρωποι πέθαναν και εκατοντάδες χιλιάδες πολίτες έγιναν πρόσφυγες.\nΟ πόλεμος αυτός ξεκίνησε ξανά στις 27 Σεπτεμβρίου αυτού του χρόνου, όταν το Αζερμπαϊτζάν πραγματοποίησε μια μεγάλη επίθεση με βαρύ πυροβολικό, άρματα μάχης και πολεμικά αεροπλάνα εναντίον του Ναγκόρνο-Καραμπάχ. Τόσο το Μπακού όσο και το Ερεβάν βομβάρδισαν μεγάλες πόλεις και εκτιμάται ότι τα θύματα μεταξύ των αμάχων είναι εκατοντάδες.\nΟ στρατιωτικός αναλυτής Λεονίντ Νερσισιάν είπε στην εφημερίδα «Nezavisimaya Gazeta» την περασμένη εβδομάδα ότι η ένταση των μαχών είναι άνευ προηγουμένου και ότι οι στρατιωτικές απώλειες που υπέστησαν σε μια μέρα έχουν ήδη ξεπεράσει αυτές του πολέμου του 1992-1994.\nΣε ομιλία προς τον λαό στις 4 Οκτωβρίου, ο Πρόεδρος του Αζερμπαϊτζάν Ιλχάμ Αλίγιεφ δήλωσε ότι η χώρα του δεν θα σταματήσει την επίθεσή της, έως ότου η Αρμενία συμφωνήσει επισήμως να αποσύρει τα στρατεύματά της από το Αζερμπαϊτζάν. Απαίτησε επίσης να δοθεί δημόσια «συγγνώμη» από την Αρμενία.\nΤο Ιράν ανακοίνωσε ένα σχέδιο ειρήνης τη Δευτέρα, παρουσιάζοντας την κυβέρνησή του ως μεσολαβητή μεταξύ των δύο αντιμαχόμενων μερών. Ωστόσο, ο ρωσικός τύπος ανέφερε ότι το Μπακού και η Τουρκία, που υποστηρίζει το Αζερμπαϊτζάν, ετοιμάζονται για έναν παρατεταμένο πόλεμο, στον οποίο η Ρωσία και το Ιράν ενδέχεται να εμπλακούν στο μέλλον. Η Ρωσία έχει μια σημαντική στρατιωτική βάση στο Γκιουμρί (η 102η στρατιωτική βάση) και σοβαρά οικονομικά συμφέροντα στην Αρμενία, έτσι ένα τέτοιο σενάριο είναι πιθανό να πραγματοποιηθεί.\nΟ πόλεμος έχει σοβαρές συνέπειες για την Ευρώπη, τη Ρωσία και τη Μέση Ανατολή, καθώς περιπλέκεται άμεσα με τις συγκρούσεις στη Μέση Ανατολή και τη Βόρεια Αφρική, οι οποίες τροφοδοτήθηκαν από τις ιμπεριαλιστικές δυνάμεις τις τελευταίες δεκαετίες.\nΛόγω της γεωγραφικής του θέσης ως γέφυρα μεταξύ της Ευρώπης, της Μαύρης Θάλασσας και της Μέσης Ανατολής, ο πλούσιος ενεργειακά Καύκασος, υπήρξε από καιρό ένα καυτό πεδίο του ιμπεριαλιστικού ανταγωνισμού. Μετά την κατάρρευση της ΕΣΣΔ το 1991, οι θρησκευτικές και εθνικές εντάσεις στην περιοχή, οι οποίες επί δεκαετίες κλιμακώνονταν υπό την εξουσία της σταλινικής γραφειοκρατίας, χρησιμοποιήθηκαν συστηματικά από τους ιμπεριαλιστές, ειδικά τις Ηνωμένες Πολιτείες και τους συμμάχους τους, για να προωθήσουν τα συμφέροντά τους.\nΟ Τούρκος Πρόεδρος Ερντογάν έπαιξε ιδιαίτερο ρόλο στην ανατροφοδότηση της στρατιωτικής σύγκρουσης. Μετά από μια μακρά περίοδο οικονομικής ανάπτυξης, η οικονομία της Τουρκίας εισήλθε σε μια περίοδο κρίσεων και στασιμότητας. Η τουρκική λίρα έχει υποτιμηθεί περισσότερο από τρεις φορές τα τελευταία πέντε χρόνια έναντι του δολαρίου των ΗΠΑ, γεγονός που οδήγησε σε πτώση του βιοτικού επιπέδου. Αυτό είναι συνέπεια της φιλελεύθερης οικονομικής πολιτικής του Ερντογάν, η οποία συνδέεται άρρηκτα με την επίσης δική του πολιτική και θρησκευτική ατζέντα του Ισλαμισμού και του Παντουρκισμού.\nΚατά τη διάρκεια των ετών της οικονομικής ανάπτυξης, ο Ερντογάν κατάφερε να υπονομεύσει την άλλοτε ακλόνητη επιρροή του τουρκικού στρατού στην κοινωνία, αλλά τώρα η κατάσταση έχει αλλάξει. Ο Ερντογάν ψάχνει έναν τρόπο να συμφιλιωθεί με την ελίτ του στρατού. Λόγω του γεγονότος ότι ο τελευταίος μεγάλωσε στο αντι-ισλαμικό πνεύμα του Κεμαλισμού, ο Παντουρκισμός παραμένει το μόνο σημείο επαφής. Από εδώ προέρχεται και το προπαγανδιστικό σύνθημα «Ένας λαός – δύο χώρες».\nΟ Ερντογάν χρειάζεται έναν «μικρό νικηφόρο πόλεμο», τον οποίο, φυσικά, θέλει να κάνει με τα χέρια κάποιου άλλου. Με μια τέτοια εξέλιξη, η νίκη θα πάει σ’ αυτόν και τους Τούρκους στρατηγούς που εδράζονται στο Μπακού, ενώ τα φέρετρα με τα σώματα των στρατιωτών θα πάνε στις μητέρες του Αζερμπαϊτζάν.\nΚαι όχι μόνο στο Αζερμπαϊτζάν. Αναφορές ότι χιλιάδες Ισλαμιστές μισθοφόροι από τη Συρία και τη Λιβύη μεταφέρονται στην πλευρά του Αζερμπαϊτζάν επιβεβαιώθηκαν από τον Γάλλο Πρόεδρο Εμμανουέλ Μακρόν, ο οποίος δήλωσε ότι Ισλαμιστές μαχητές διείσδυσαν στον Καύκασο μέσω της Τουρκίας.\nΟι δηλώσεις του Λευκού Οίκου, προδίδουν την ασαφή στάση της Ουάσιγκτον σχετικά με τον πόλεμο. Η ταχεία κλιμάκωση του πολέμου στον Καύκασο συνέπεσε με αυτό που θα μπορούσε να ονομαστεί «εβδομάδα χάους στον Λευκό Οίκο», όταν ο Τραμπ απειλούσε δημόσια μ’ ένα πραξικόπημα τον Νοέμβριο, που ακολουθήθηκε από τα νέα ότι ο πρόεδρος των ΗΠΑ και ορισμένοι αξιωματούχοι του Λευκού Οίκου έχουν μολυνθεί από τον κοροναϊό.\nΕν τω μεταξύ, υπάρχουν όλο και περισσότερες εκκλήσεις μέσα στη Γαλλία προς την κυβέρνηση για στήριξη της Αρμενίας.\nΤο Ιράν, όπως και η Ρωσία, αποφεύγει να πάρει μια ανοιχτή θέση, επιμένοντας σε διαπραγματεύσεις και κατάπαυση του πυρός. Σύμφωνα με ορισμένα ρωσικά μέσα ενημέρωσης, το αντι-αρμενικό αίσθημα αυξάνεται στο Ιράν, το οποίο έχει πληθυσμό 20 εκατομμυρίων Αζέρων, το ένα πέμπτο δηλαδή του συνολικού πληθυσμού της χώρας. Η συντριπτική πλειονότητα αυτών ζει στο βόρειο Ιράν, το οποίο συνορεύει με το Αζερμπαϊτζάν. Εκτιμάται ότι 150.000 έως 300.000 Αρμένιοι ζουν επίσης στο Ιράν.\nΤόσο η Τουρκία όσο και το Αζερμπαϊτζάν βαφτίζουν τον πόλεμο ως υπεράσπιση του μουσουλμανικού κόσμου και των μουσουλμανικών αξιών από την επίθεση της χριστιανικής Αρμενίας. Αυτή η τοποθέτηση δεν μπορεί παρά να προκαλέσει ενθουσιασμό στη Ρωσία, όπου οι λαοί που παραδοσιακά θεωρούνται «μουσουλμάνοι» αποτελούν ένα τεράστιο ποσοστό του πληθυσμού σε περιοχές όπως η περιοχή του Βόλγα και ο Βόρειος Καύκασος. Η μεγάλη αρμενική μειονότητα κατέχει επίσης εξέχουσα θέση στην οικονομική και κοινωνική ζωή της χώρας. Χωρίς αμφιβολία, ο βρυχηθμός των πυροβολισμών και των εκρήξεων στις πόλεις της Αρμενίας και του Αζερμπαϊτζάν δεν μπορεί παρά να αντηχεί στις συνομιλίες και τις σκέψεις των ανθρώπων στη Ρωσία (ειδικά εκείνων που έχουν συγγενείς και φίλους από τη μία ή την άλλη πλευρά).\nΟι πολιτικές του Πούτιν δεν είναι λιγότερο υποκριτικές. Η Ρωσία είχε πάντα την πολιτική και στρατιωτική ικανότητα να επιλύει την κατάσταση στον Καύκασο. Αλλά για να διατηρηθεί η Αρμενία στη ζώνη της πολιτικής και οικονομικής της επιρροής, η σύγκρουση που σιγοκαίει είναι επωφελής για τον ρωσικό ιμπεριαλισμό. Σ’ αυτήν την κατάσταση, η Ρωσία εμφανίζεται ως ο μόνος «υπερασπιστής του αρμενικού λαού». Η παθητικότητα της Ρωσίας όμως τις τελευταίες εβδομάδες μπορεί να θεωρηθεί και σαν ένα είδος εκδίκησης εκ μέρους του Πούτιν προς τον Πασινιάν για την επανάσταση του 2018. Ο Πούτιν θέλει να δείξει με κάθε τόνο ότι οι λαοί που ανατρέπουν τους προέδρους τους, δεν μπορούν να βασίζονται στην προστασία του. Φαίνεται ότι ο Πούτιν συνεχίζει την παράδοση του Νικολάου Α’, ως ο «χωροφύλακας της Ευρώπης».\nΠροσπαθώντας να ακολουθήσει μια πιο προσεκτική γραμμή, το Κρεμλίνο μείωσε τις επίσημες δηλώσεις για κατάπαυση του πυρός και για διαπραγματεύσεις μεταξύ των δύο πλευρών. Η εφημερίδα «Nezavisimaya Gazeta» αναφέρει ότι ο Βλαντιμίρ Πούτιν και ο υπουργός Εξωτερικών Λαβρόφ πήραν την κατάσταση στα χέρια τους και δεν θέλουν άλλοι αξιωματούχοι να παρέμβουν στις διαπραγματεύσεις.\nΈνα άρθρο που δημοσιεύθηκε από το thinktank «Russia in Global Affairs», του οποίου οι συγγραφείς είναι στενά συνδεδεμένοι με το Κρεμλίνο, τονίζει ότι ο πόλεμος στον Καύκασο ξέσπασε την πέμπτη επέτειο από την έναρξη της στρατιωτικής επέμβασης της Ρωσίας στον εμφύλιο πόλεμο στη Συρία, της οποίας το έργο ήταν να συγκρατήσει την ισλαμική τρομοκρατία (στην πραγματικότητα το κυριότερο μέλημα της ήταν η προστασία των ιμπεριαλιστικών συμφερόντων της Ρωσικής Ομοσπονδίας), αλλά τώρα ο πόλεμος βρίσκεται πολύ κοντά στα σύνορα της Ρωσίας.\nΟ κύριος φόβος του Κρεμλίνου είναι ότι ο πόλεμος στα νότια σύνορά του, και ιδίως η παρουσία ισλαμιστών μαχητών, θα μπορούσε να αναζωπυρώσει παρατεταμένες εθνικές και θρησκευτικές συγκρούσεις εντός των συνόρων του. Βόρεια της Αρμενίας, στον κυρίως μουσουλμανικό Βόρειο Καύκασο, το Κρεμλίνο διεξήγαγε δύο αιματηρούς πολέμους ενάντια στο τσετσενικό αυτονομιστικό κίνημα μεταξύ 1994 και 2009. Κανείς δεν μπορεί να εγγυηθεί ότι ακόμη και ο Ραμζάν Καντίροφ, ο οποίος εξουσιάζει την Τσετσενία μέσω κρατικής τρομοκρατίας, δεν θα σκεφτεί να αλλάξει τη ρητορική του και την πίστη του σε μεταβαλλόμενες συνθήκες. Ταυτόχρονα, ο εμφύλιος πόλεμος στα ανατολικά της Ουκρανίας συνεχίζεται και παραμένει επικίνδυνος.\nΗ ρωσική ολιγαρχία, η οποία προέκυψε από τη σταλινική γραφειοκρατία που πρόδωσε την Οκτωβριανή Επανάσταση του 1917 και κατέστρεψε την ΕΣΣΔ, δεν έχει μια αξιόπιστη διέξοδο από την επερχόμενη καταστροφή.\nΓια την εργατική τάξη, ο πόλεμος μεταξύ της Αρμενίας και του Αζερμπαϊτζάν αποτελεί τεράστιο κίνδυνο και από τις δύο πλευρές και ο συνεχιζόμενος πόλεμος παρέμεινε ως τώρα κεντρικός άξονας στην εξωτερική πολιτική και των δύο χωρών. Αυτό εκφράζεται, πρώτον στο γεγονός ότι η πολιτική ελίτ της Αρμενίας και του Αζερμπαϊτζάν αποτελείται από ανθρώπους που έχουν εμπλακεί στη σύγκρουση ή είχαν άμεση σχέση με τη Δημοκρατία του Ναγκόρνο-Καραμπάχ, όπως οι πρώην και σημερινοί πρωθυπουργοί της Αρμενίας. Και δεύτερον, στρατιωτική ρητορική χρησιμοποιείται για να δικαιολογηθούν κατασταλτικά κοινωνικά και πολιτικά μέτρα.\nΟ μόνος τρόπος για να τερματιστεί αυτός ο πόλεμος και να αποφευχθεί η απειλή πολύ ευρύτερων εθνικών και στρατιωτικών συγκρούσεων είναι να παλέψουμε για τον σοσιαλισμό και τον προλεταριακό διεθνισμό. Αυτός ο αγώνας πρέπει να βασίζεται στα διδάγματα του αγώνα του Τροτσκισμού ενάντια στον Σταλινισμό.\nΜόνο μια διεθνιστική επίλυση της σύγκρουσης, μέσω της δημιουργίας μιας σοσιαλιστικής ομοσπονδίας στην Υπερκαυκασία με εγγυήσεις για την επιστροφή των προσφύγων και την ελευθερία της ευρύτερης εθνικοπολιτισμικής αυτοδιάθεσης, μπορεί να θέσει τέρμα στην αιματηρή σφαγή. Αλλά γι’ αυτό, οι στρατιώτες και από τις δύο πλευρές πρέπει να συνειδητοποιήσουν ότι, αντί να σκοτώνουν ο ένας τον άλλον για τα συμφέροντα των αφεντικών, πρέπει αντίθετα να ενωθούν με τους αδελφούς και τις αδερφές τους από την άλλη πλευρά και να στρέψουν τα όπλα τους εναντίον των πραγματικών εχθρών τους: τους δικούς τους καπιταλιστές και ξένους ιμπεριαλιστές.\nΜέχρις ότου η σοσιαλιστική επανάσταση κόψει τον Γόρδιο δεσμό του εθνικισμού, οι άνθρωποι θα συνεχίσουν να πεθαίνουν και η πτώση των βομβών στο Στεπανακέρτ και στη Γκαντζά θα επαναλαμβάνεται ξανά και ξανά.\nΓια ειρήνη και αδελφότητα του εργαζόμενου λαού!\nΓια εργατική δημοκρατία και διεθνή σοσιαλισμό!


Γιατί έγιναν οι διώξεις των Χριστιανών; - Σελίδα 9 - Elefthero NET\nΔημοσίευσηαπό nik_killthemall » 27 Μαρ 2018, 00:28\nΣταβ πολύ χειρότερος απο επιθετικός, εμπαθής και ένα σωρό που μου φορτώνεις, είναι αυτό εδώ που κάνεις εδώ (και αυτό το κάνεις ΣΥΝΕΧΕΙΑ αυτός βασικά είναι ο κανόνας με τον οποίο συζητάς) :\nstavmanr έγραψε: Αν δεν έλεγε τίποτα πάλι θα έλεγες ότι δεν παίρνει θέση. Όλα δικά σου τα θέλεις...\nΤι κάνεις εδώ λοιπόν σταβ ? Τοποθετείς ψεύτικο αντίλογο στον λόγο του άλλου !! Αυτό που κάνεις είναι χειρότερο και από το να βρίζεις τον συνομιλητή σου ! Αλλά δήθεν κατά τ'άλλα σε ενδιαφέρει ο σωστός διάλογος ...\nΟ ψεύτικος αντίλογος που μου τοποθετείς και όλο το επιχειρήμα σου καταρρεει ! Γιατί καταρρέει σταβ ? Μα γιατί στο ίδιο κείμενο που ανέλυσα τον Παύλο ανέλυσα και τον Χριστό ο οποίος ΔΕΝ είπε τίποτα για την δουλεία, ΚΑΙ ΠΟΥΘΕΝΑ δεν του καταλόγισα το οτιδήποτε σχετικά με αυτό.\nΆρα και ο Παύλος αν δεν είχε πει τίποτα για την δουλεία ΚΑΝΕΙΣ δεν θα του ζήταγε τον λόγο !\nΆρα ό,τι λες ειναι αποδεδειγμένα ΨΕΜΑ - ΨΕΥΔΟΑΝΤΙΛΟΓΟΣ !\nΕπομένως, ο Παύλος ειχε ξεκάθαρα ΠΡΟΘΕΣΗ να υποστηρίξει την δουλεία στο συγκεκριμένο σημείο και γι'αυτό είπε τις φράσεις που είπε . -\nstavmanr έγραψε: Δεν παρατήρησες ότι η τρίτη επιστολή ξεκινά με "Τί οὖν", που σημαίνει "και τί λοιπόν", δηλαδή δηλώνει συνέχεια λόγου; Έχεις ακούσει κάποιον να ξεκινά ομιλία του με τη φράση "κι έτσι λοιπόν...";\nΣταβ ο Παύλος το που απευθύνεται το έχει ΗΔΗ αλλαξει και προσδιορίσει (όχι απλά επειδή ανέφερε μια λέξη, αλλά επειδή το λέει ξεκάθαρα) απ'το κεφάλαιο 2, στ. 17 (που ξέρεις, ειναι ΜΕΤΑ το κεφ. 1 του στίχου που κραδαίνεις), ιδού :\nhttp://users.sch.gr/aiasgr/Kainh_Diathi ... kef.2.html\nΜετά το 2,29 αρχίζει το 3ο κεφάλαιο και 4ος στίχος του κεφαλαίου είναι αυτός που κραδαίνεις "γινέσθω δὲ ὁ Θεὸς ἀληθής, πᾶς δὲ ἄνθρωπος ψεύστης, καθὼς γέγραπται· ὅπως ἂν δικαιωθῇς ἐν τοῖς λόγοις σου καὶ νικήσῃς ἐν τῷ κρίνεσθαί σε"\nhttp://users.sch.gr/aiasgr/Kainh_Diathi ... kef.3.html\nΕπομένως χρησιμοποιώντας το ίδιο επιχείρημα με σένα αλλά αντίστροφα σε ποιους απευθύνεται σταβ ο Παύλος στον στ. 4, κεφ. 3, προς Ρωμαίους ? Στους Ιουδαίους ή στους εθνικούς Και σιγά μην το παραδεχτείς ...\nΈχεις προσπεράσει αμέτρητα επιχειρήματά μου δεν αξίζεις να σου ξανα-απαντήσω μαν.\nΤελευταία επεξεργασία από nik_killthemall σε 27 Μαρ 2018, 10:02, έχει επεξεργασθεί 2 φορές συνολικά.\nΔημοσίευσηαπό stavmanr » 27 Μαρ 2018, 00:53\nnik_killthemall έγραψε: Σταβ πολύ χειρότερος απο επιθετικός, εμπαθής και ένα σωρό που μου φορτώνεις, είναι αυτό εδώ που κάνεις εδώ (και αυτό το κάνεις ΣΥΝΕΧΕΙΑ αυτός βασικά είναι ο κανόνας με τον οποίο συζητάς) :\nΑντίλογος είναι η ερώτηση; Αμάν ρε Νικ.\nΑφού σε προκαλώ να μου βρεις εσύ λογική λύση στο ερώτημα που φυσικά δεν τόλμησες να αγγίξεις:\nσε ρωτά ένας υπηρέτης "Νικ, μου διδάσκεις την αγάπη στον πλησίον. Ο κύριός μου είναι πλησίον μου. Τί να κάνω ως 'αγάπη προς αυτόν'" ;\nΑπάντησε λοιπόν, αντί του Παύλου εσύ...\nΟ ψεύτικος αντίλογος που μου τοποθετείς και όλο το επιχειρήμα σου καταρρεει ! Γιατί καταρρέει σταβ ? Μα γιατί στο ίδιο κείμενο που ανέλυσα τον Παύλο ανέλυσα και τον Χριστό ο οποίος ΔΕΝ είπε τίποτα για την δουλεία, ΚΑΙ ΠΟΥΘΕΝΑ δεν του καταλόγισα το οτιδήποτε σχετικά με αυτό. Άρα και ο Παύλος αν δεν είχε πει τίποτα για την δουλεία ΚΑΝΕΙΣ δεν θα του ζήταγε τον λόγο !\nO Χριστός είπε "όλοι να αγαπάτε τον πλησίον σας". Δεν καταλαβαίνεις ότι αυτό περιλαμβάνει καί τη συγκεκριμένη περίπτωση όπως και κάθε άλλη;\nΠερίμενες από το Χριστό να σου βγάλει μία ολόκληρη βιλβιοθήκη της Αλεξάνδρειας με κάθε υποπερίπτωση στην οποία να λέει "βλέπε ό,τι και στην προηγούμενη περίπτωση";\nΈλα τώρα. Δεν είσαι ανόητος.\nΟ Παύλος ειχε ξεκάθαρα ΠΡΟΘΕΣΗ να υποστηρίξει την δουλεία στο συγκεκριμένο σημείο και γι'αυτό είπε τις φράσεις που είπε !\nΗ δουλεία είναι για τον Παύλο μία ψευδαίσθηση μπροστά στην Αλήθεια του κόσμου.\nΜετά το 2,29 αρχίζει το 3ο κεφάλαιο και 4ος στίχος είναι αυτός που κραδαίνεις "γινέσθω δὲ ὁ Θεὸς ἀληθής, πᾶς δὲ ἄνθρωπος ψεύστης, καθὼς γέγραπται· ὅπως ἂν δικαιωθῇς ἐν τοῖς λόγοις σου καὶ νικήσῃς ἐν τῷ κρίνεσθαί σε"\nΕπομένως σε ποιους απευθύνεται σταβ ? Και σιγά μην το παραδεχτείς ...\nΌπως σου έγραψα ότι ο Παύλος αναφέρεται σε όλους στην επιστολή του: Ιουδαίους και ειδωλολάτρες. Και έδειξε ότι η περιτομή δεν είναι καθοριστική σε κάποιον που δεν είναι ήδη χριστιανός, παρά μόνο σε εκείνον που είναι χριστιανός.\nΌ,τι αναφέρει παρακάτω για να δημιουργήσει το πλαίσιο γύρω από τα χριστιανικά έθιμα (εν προκειμένω την περιτομή), είναι αναφορά και για τους ειδωλολάτρες, οι οποίοι δεν έχουν την ίδια υποχρέωση ως προς αυτό και μόνο.\nΆλλωστε, δεν μπορώ να καταλάβω γιατί κόλλησες στο παράδειγμα της περιτομής όταν στην ίδια επιστολή γράφει:\n"τάφος ἀνεῳγμένος ὁ λάρυγξ αὐτῶν, ταῖς γλώσσαις αὐτῶν ἐδολιοῦσαν, ἰὸς ἀσπίδων ὑπὸ τὰ χείλη αὐτῶν· ὧν τὸ στόμα ἀρᾶς καὶ πικρίας γέμει· ὀξεῖς οἱ πόδες αὐτῶν ἐκχέαι αἷμα, σύντριμμα καὶ ταλαιπωρία ἐν ταῖς ὁδοῖς αὐτῶν, καὶ ὁδὸν εἰρήνης οὐκ ἔγνωσαν."\nΣου φαίνεται για επιστολή που έχει ως κύριο θέμα πραγματικά την περιτομή;\nΗ περιτομή μπαίνει ως παράδειγμα για να δείξει ότι ο Νόμος ισχύει μεν, αλλά κατά περίπτωση δε. Κι ότι ο Νόμος δεν είναι απλά εθιμοτυπικός, αλλά πρέπει να έχει ουσιαστική επίδραση στον άνθρωπο, στη συμπεριφορά του και τον τρόπο σκέψης του. Να μην κολλά σε εθιμοτυπικά, όπως η περιτομή, που είναι μεν εντολή, αλλά όχι η μοναδική, μήτε και η αποκλειστική.\nΝομίζω ότι δεν έχω προσπεράσει ούτε τελεία από τα σχόλιά σου.\nΠροσπαθώ ρε Νικ...\nΔημοσίευσηαπό nik_killthemall » 27 Μαρ 2018, 00:56\nstavmanr έγραψε: Βρε Νικ...\nΌπως σου έγραψα ότι ο Παύλος αναφέρεται σε όλους στην επιστολή του: Ιουδαίους και ειδωλολάτρες (Κεφ.1,προς Ρωμαίους). Και έδειξε ότι η περιτομή (Κεφ.3, προς Ρωμαίους) δεν είναι καθοριστική σε κάποιον που δεν είναι ήδη χριστιανός, παρά μόνο σε εκείνον που είναι χριστιανός.\nΌπως μάντεψα λοιπόν σιγά μην το παραδεχτείς ...\nΕδω και 2 σελίδες χρησιμοποιείς το επιχείρημα οτι ο στίχος στο κεφ.1, προς Ρωμαίους προσδιορίζει το σε ποιους απευθύνεται ο στίχος στο κεφ. 3 προς Ρωμαίους.\nΒρίσκω λοιπόν στίχο στο κεφ. 2, προς Ρωμαίους (ο οποίος είναι μετά το κεφ.1 και επομένως αυτός έχει τελευταία ισχύ) ο οποίος ορίζει ξεκάθαρα που απευθύνεται ο στίχος στο κεφ. 3, προς Ρωμαίους και ότι απευθύνεται στους Ιουδαίους και ΟΧΙ στους ειδωλολάτρες (εν ολίγοις χρησιμοποίησα ακριβώς το ίδιο επιχείρημα με εσένα, αλλά εναντίον σου) όμως και πάλι όχι ... το προσπέρασες σαν να μην το είπα ποτέ !\nΤο ίδιο ακριβώς επιχείρημα, όταν το χρησιμοποιούσες εσύ ενάντια στον άλλον ήταν αναμφισβήτη απόδειξη, όταν χρησιμοποιήθηκε εναντίον σου έγινε ένα τίποτα και το προσπερνάς ...\nΔεν έχει το παραμικρό νόημα μαν.\n(Έκανα έντιτ για να σε ξεμπλέξω που απο τους Ρωμαιους πάω στους Εφεσίους και δήθεν "δεν καταλαβαίνεις χριστό" ... και ? που το ξέμπλεξα τι έγινε ? αλλαξε κάτι ? άσε τις δικαιολογίες και γύρνα το στη τρελίτσα καλύτερα μαν ... μια απάντησή σου του στυλ "είναι έτσι, επειδή έτσι γουστάρω, θα μας είχε γλυτώσει από πολλά σεντόνια.)\nΕυσέβιος "Θα είναι απαραίτητο κάποιες φορές να χρησιμοποιούμε ψευδολογία σαν γιατρειά για το όφελος αυτών που χρειάζονται τέτοια μορφή θεραπείας" Praeparatio evangelica (Book XII, Chapter 31)\nΤελευταία επεξεργασία από nik_killthemall σε 27 Μαρ 2018, 10:03, έχει επεξεργασθεί 11 φορές συνολικά.\nΔημοσίευσηαπό stavmanr » 27 Μαρ 2018, 01:11\nΝικ, δεν κατάλαβα ...Χριστό.\nΠηδάς από τη μία επιστολή στην άλλη, πηδάς από τους Εφέσιους στους Ρωμαίους και τανάπαλιν...\nΑν μπορείς γράφε απλά και κατανοητά επιχειρήματα να τα συζητήσουμε.\nΔημοσίευσηαπό stavmanr » 27 Μαρ 2018, 01:39\nΩπ! Χωροχρονική ασυνέχεια!!\nΤο προηγούμενο ποστ μου έγινε quote σε παραπροηγούμενο σχόλιο!\nΟ Νικ έκανε παράθεση στο κείμενό μου πριν το γράψω!!!


Στην Ξάνθη για το δεύτερο φιλικό\nΤο δεύτερο φιλικό της παιχνίδι δίνει σήμερα η Βέροια, αντιμετωπίζοντας την SKODA Ξάνθη στα Πηγάδια (20.00). Οι «κυανέρυθροι καλούνται να δείξουν ένα καλύτερο αγωνιστικό πρόσωπο σε σχέση με την αναμέτρηση κόντρα στην Κέρκυρα με τον Χοσέ Γκρανέρο να δοκιμάζει εκ νέου αρκετά πράγματα και να χρησιμοποιεί όλους τους παίκτες.\nΗ Βέροια άλλωστε θα ενισχυθεί σημαντικά στη συνέχεια, αφού σύμφωνα με όσα εξαγγέλλονται από τη διοίκηση, θα αποκτηθούν ακόμη έξι ποδοσφαιριστές, με τους τρεις εξ αυτών τουλάχιστον να είναι πρωτοκλασάτοι. Εντός των ημερών αναμένονται νέες αφίξεις ποδοσφαιριστών στην πόλη της Ημαθίας και το πιθανότερο είναι ένας από αυτούς να είναι και ο 28χρονος χαφ Ιβάν Πέρεζ.\nΑπό εκεί και πέρα, ο Γκρανέρο σήμερα θα δει τόσο τον Μαμαντού όσο και τον δεύτερο Καμερουνέζο που αφίχθη τις προηγούμενες μέρες, αλλά και τον Ισπανό Κάρλος. Επίσης, την πρώτη του εμφάνιση με την φανέλα της «βασίλισσας» έστω και με ανεπίσημο τρόπο θα κάνει ο Μαλόν Αραγονιές.\nΝύκταρης: «Με δύο ομίλους, μέχρι την 8η αγωνιστική δεν θα υπάρχει Β' ...


Ο Πάτμιος: 2013-09-01\nΟ ιερέας των λεπρών\nIδού ο Ορθόδοξος παπάς\nΠέρασε μήνας. Οι χανσενικοί τον περίμεναν. Πίστευαν πως θα\n'ρθει τούτη τη φορά ως ασθενής κι όχι ως ιερέας. Όμως ο παπάς επέστρεψε υγιής και ροδαλός κι άρχισε με ηθικό αναπτερωμένο να χτυπά την καμπάνα του παλιού ναΐσκου.\nΟι χανσενικοί αναστύλωσαν μόνοι τους της εκκλησία και συνάμα αναστύλωσαν και την πίστη τους. Κοινωνούσαν τακτικά και πάντα κρυφοκοίταζαν τον παπά τους την ώρα της κατάλυσης, για να βεβαιωθούν πως το "θαύμα της Σπιναλόγκα"συνέβαινε ξανά και ξανά.\nΕτικέτες Αγάπη, Ανθρώπινη ζωή, Εθελοντισμός, Εκκλησία, Ιατρική, Ιερατείο, Φιλανθρωπία\nΗ ελληνικότητα του ήθους\nΑκολουθεί η συνέχεια της συνέντευξης με τον Καθηγητή και Χοράρχη του Συλλόγου Ιεροψαλτών της Ι. Μητροπόλεως Αιγιαλείας και Καλαβρύτων και έναν εκ των εγκρίτων ερευνητών στα περι βυζαντινής μουσικής θέματα, Φίλιππο Οικονόμου. Στο πρώτο μέρος της συνέντευξης του ο κ. Οικονόμου μας μίλησε για της έννοια του ύφους στη ψαλτική και συνεχίζει αναλύοντας της έννοια του ήθους στο βυζαντινό μέλος.\nΠεμπτουσία: Αναφέρεστε στα γραπτά σας για το λατρευτικό χαρακτήρα των κλασσικών μαθημάτων και την ελληνικότητα του ήθους τι εννοούμε ήθος στη μουσική είναι η ειδοποιός διαφορά των βυζαντινής μουσικής από άλλα είδη μουσικής;\nΦίλιππος Οικονόμου: Στους Ι. Ναούς και κατά τη διάρκεια μιας ιερής ακολουθίας, βασικός στόχος της μουσικής είναι να φέρει τον προσευχόμενο σε κατάσταση έκστασης, κατάνυξης και «προσομιλίας» με το Θεό, να τον οδηγήσει σε υπερβατικά επίπεδα, ώστε η ψυχή του πιστού να δεχθεί, ως αρμονικός δέκτης, με θαυμαστό συντονισμό τη μελωδία, συνυφασμένη άρρηκτα με το λόγο, για να κατανοηθεί και να δημιουργήσει τα ανάλογα συναισθήματα. Η μουσική δηλαδή μέσα στους Ι. Ν. αποτελεί ένα «εμμελές κήρυγμα».\nΤη θαυμαστή αυτή δύναμη τη διαθέτει μόνο η Βυζαντινή μουσική, η οποία την ξεχωρίζει και την τοποθετεί σε περίοπτη θέση στη λειτουργικότητα του λατρευτικού χώρου της Ορθόδοξης εκκλησίας. Από τη δύναμη αυτή πηγάζει και ο λατρευτικός χαρακτήρας των βυζαντινών μαθημάτων.\nΗ ποικιλία των ήχων με τους οποίους ψάλλονται τα εξαίσια μαθήματα των θεόπνευστων υμνογράφων, έχει τον ιδιαίτερο σκοπό τη γέννηση, κάθε φορά, στις ψυχές των προσευχόμενων, διαφορετικών συναισθημάτων όπως αυτά προσδιορίζονται από τα κείμενα που ψάλλονται. Αυτή η ικανότητα προσδιορίζει και το λεγόμενο ήθος του κάθε ήχου.\nΚάθε ήχος αποδίδει και διαχέει, διαφορετικά αισθητικά ακούσματα που επιδρούν στις ψυχές των πιστών και γεννούν, όπως είπαμε και προηγούμενα, τα ανάλογα συναισθήματα. Γενικά όμως όλα τα μονόφωνα βυζαντινά μαθήματα έχουν το κοινό γνώρισμα να προσιδιάζουν και να αποδίδουν νοήματα και να γεννούν συναισθήματα με ελληνικό χαρακτήρα, που είναι βασικό γνώρισμα της αρχαιοελληνικής μουσικής.\nΗ αρχαιοελληνική μουσική, από την οποία πήγασε η πρωτοεκκλησιαστική μουσική, με το απέριττο κάλος της και ειδικότερα οι Πλατωνικές αντιλήψεις σχετικά με το ήθος της μουσικής, ταυτίζονταν, ευθύς εξ αρχής, με το χριστιανικό πνεύμα.\nΗ συνύφανση εξάλλου μελωδίας και λόγου, όπως προανέφερα, είναι Ελληνική άποψη που χαρακτηρίζει τα βυζαντινά μαθήματα, με την πιο αυστηρή της μάλιστα μορφή, που είναι η καθαρά φωνητική μουσική. Γι αυτό και στα γραπτά μου κείμενα επισημαίνω, σε κάθε περίπτωση, την Ελληνικότητα του ήθους της Βυζαντινής Εκκλησιαστικής μουσικής.\nΕτικέτες Βυζαντινή Μουσική, Εκκλησία, Θεία Λατρεία, Μουσική, Πνευματικά θέματα, Πολιτισμός, Τέχνη\nΜια αποκαλυπτική μαρτυρία για τις συγκλονιστικές ώρες των "Σεπτεμβριανών"\nΣυνέντευξη του Δημήτρη Καλούμενου (1912-2006) φωτογράφου των γεγονότων της 6ης/7ης Σεπτεμβρίου 1955, στον Νίκο Μαγγίνα\nαπό το αρχείο του Νίκου Μαγγίνα\nΟ μαραθώνιος της αγωνίας είχε αρχίσει...Ο Καλούμενος ξαναζεί με την αφήγησή του, μετά από 50 χρόνια, τις δραματικές και θλιβερές για την Ορθόδοξη Ρωμηοσύνη στιγμές, μεταφέροντάς μας, έτσι, στο κλίμα της έναρξης των τραγικών γεγονότων:\nΣτη συνέχεια περνώ δίπλα και βλέπω το Ζάππειο κατεστραμμένο. Κατέβασαν το άγαλμα του Ζάππα και έστησαν τη φωτογραφία του Κεμάλ Ατατούρκ, ως σύμβολο νίκης....\nΤο βράδυ πήρα το βαπόρι και πήγα στη Χάλκη. Τον Άγιο Νικόλαο τον κατέστρεψαν. Κατέβασαν την καμπάνα, λερώσαν μέσα κι έσπασαν ό,τι βρήκαν μπροστά τους.....\nΣτα μπακάλικα την πραμάτεια την είχαν σκορπίσει κάτω. Έβλεπες ανακατωμένα τυριά, βούτυρα, λάδια, πετρέλαιο, ρύζι, ζάχαρη, αλεύρι, όλα πεταμένα στο δρόμο, και τα κρέατα, και όλα.... Στο Καλιοντζουκουλούκ ο δρόμος ήταν γεμάτος πεταμένα τρόφιμα.... Φοβόσουν να περάσεις, ο σωρός τους ήταν 1 μέτρο ύψος, όπως ακριβώς και στην κεντρική οδό του Πέραν....\nΗ φωτογραφία με τον Δημήτριο Καλούμενο να κρατά στα χέρια του την φωτογραφική μηχανή των "Σεπτεμβριανών" τραβήχτηκε από τον Νίκο Μαγγίνα\nΕτικέτες Βυζάντιο, Ελληνισμός, Ιστορικά, Οικουμενικό Πατριαρχείο, Ομογένεια, Πατρίδα\nΝΑ ΣΥΝΑΝΤΗΘΩΜΕΝ ΕΚΕΙ ΟΠΟΥ ΗΤΟ ΑΝΑΜΦΙΣΒΗΤΗΤΩΣ ΗΝΩΜΕΝΗ Η ΠΡΩΤΗ ΑΔΙΑΙΡΕΤΟΣ ΕΚΚΛΗΣΙΑ\nΕτικέτες Εκκλησία, Θεολογικά θέματα, Οικουμενικό Πατριαρχείο, Ορθοδοξία\n▼ 01/09/13 - 08/09/13 (42)\nΤα .. πεθερικά μου...\nΜΗΤΡΟΠΟΛΙΤΗΣ ΣΙΣΑΝΙΟΥ ΚΑΙ ΣΙΑΤΙΣΤΗΣ ΚΥΡΟΣ ΑΝΤΩΝΙΟ...\nΗ Ιερά Σύνοδος του Οικουμενικού Πατριαρχείου\nΠρωτοψάλτης Λυκούργος Πετρίδης\nΟ ΄Αγιος Μάμας (2 Σεπτεμβρίου(\nἩ Τιμή της Παναγίας"\nΠαιδικός Εμβολιασμός O εμβολιασμός αποτελεί μέρ...\nΤο Ελληνικό Σχολείο στην ΄Ιμβρο\nΕπίσκεψη του Οικουμενικού Πατριάρχη στην Εσθονία\nΤο παιδί και "ο βρυγμός των οδόντων".\n«Το ιερό στην τέχνη»\nΔιαρκής Ιερά Σύνοδος της Εκκλησία της Ελλάδος\nKύριε, εκέκραξα προς σε\nΤσαμπίκα:Από βγήκε τό όνομα;\nΜΕΣΟΓΑΙΑΣ ΝΙΚΟΛΑΟΣ:Η ΕΚΚΛΗΣΙΑ ΔΕΝ ΦΤΙΑΧΝΕΙ ΟΠΑΔΟΥΣ...


Νέο ρεκόρ κρουσμάτων στη Φλόριντα - Ιατρικά Νέα\nΗ Φλόριντα κατέγραψε ρεκόρ νέων κρουσμάτων κορωνοϊού σε 24 ώρες, με τον αριθμό να φτάνει τα 15.299 – περίπου το ένα τέταρτο όλων των ημερήσιων κρουσμάτων των Ηνωμένων Πολιτειών.\nΗ πολιτεία, με μόλις το 7% του πληθυσμού των ΗΠΑ, ξεπέρασε το προηγούμενο ημερήσιο ρεκόρ που κατείχε η Καλιφόρνια. Η Φλόριντα, η οποία άρχισε να άρει τους περιορισμούς για τον κορωνοϊό τον Μάιο, αποδείχθηκε ευάλωτη λόγω του τουρισμού και του μεγάλου σε ηλικία πληθυσμού της.\nΤο νούμερο είναι μεγαλύτερο από τη χειρότερη ημέρα της Νέας Υόρκης τον Απρίλιο, την πολιτεία που χτυπήθηκε πρώτη και ιδιαίτερα σκληρά στις ΗΠΑ.\nΗ Φλόριντα κατέγραψε επίσης 45 ακόμα θανάτους.\nΑν ήταν χώρα, η πολιτεία θα κατατάσσονταν τέταρτο στον κόσμο σε νέα κρούσματα, σύμφωνα με ανάλυση του Reuters. Περισσότερα από 40 νοσοκομεία στη Φλόριντα αναφέρουν ότι οι εγκαταστάσεις εντατικής θεραπείας έχουν φτάσει στο μάξιμουμ των δυνατοτήτων τους.\nΤα τελευταία στοιχεία κυκλοφόρησαν μια ημέρα μετά το άνοιγμα του Walt Disney World στο Ορλάντο της Φλόριντα, αλλά σημαντικά με μέτρα ασφαλείας, συμπεριλαμβανομένων της υποχρεωτικής χρήσης μάσκας και της ευρείας χρήσης απολυμαντικού.\nΤα κρούσματα συνέχισαν να αυξάνονται παρά το γεγονός ότι ο Ρεπουμπλικανός κυβερνήτης Ron DeSantis είχε διατάξει κάποια μπαρ να κλείσουν ξανά τον περασμένο μήνα.\nΟ κορυφαίος σύμβουλος της ειδικής ομάδας λοιμώξεων του Λευκού Οίκου, ο Δρ Anthony Fauci, επέκρινε τη χαλάρωση των μέτρων στην πολιτεία, λέγοντας ότι τα δεδομένα για τις λοιμώξεις δεν υποστήριζαν τέτοιες κινήσεις. Ο κ. DeSantis αρνήθηκε επίσης να κάνει υποχρεωτική τη χρήση μάσκας προσώπου σε δημόσιες δραστηριότητες.\nΤο θέμα των μασκών έχει γίνει αντικείμενο πολιτικής αντιπαράθεσης στις Ηνωμένες Πολιτείες, με τους πολέμιούς της να υποστηρίζουν ότι η υποχρεωτική χρήση της καταπατά την προσωπική τους ελευθερία. Υπήρξαν διαδηλώσεις ενάντια στη χρήση μασκών και στα άλλα μέτρα κατά του κοροναϊού σε πολλές πολιτείες.\nΌμως το Σάββατο, ο Πρόεδρος Donald Trump εμφανίστηκε φορώντας μάσκα για πρώτη φορά, αν και προηγουμένως είχε αμφισβητήσει τη χρησιμότητά τους. Επισκέφτηκε το στρατιωτικό νοσοκομείο Walter Reed έξω από την Ουάσιγκτον, όπου συνάντησε τραυματίες στρατιώτες και εργαζόμενους στον τομέα της υγείας.\n«Ποτέ δεν ήμουν ενάντια στις μάσκες, αλλά πιστεύω ότι είναι για συγκεκριμένο χρόνο και τόπο», είπε καθώς έφυγε από τον Λευκό Οίκο.\nΟι Ηνωμένες Πολιτείες ξεπερνούν τα 60.000 κρούσματα καθημερινά τις τελευταίες ημέρες. Άλλες πολιτείες όπως η Αριζόνα, η Καλιφόρνια και το Τέξας συνεχίζουν να βλέπουν αυξανόμενα κρούσματα. Από τότε που η πανδημία έπληξε τις ΗΠΑ, περισσότεροι από 134.000 άνθρωποι πέθαναν με Covid-19.\n[Covid-19], [δημόσια υγεία], [ΗΠΑ], [κορωνοϊός]


ΠΑγιαυλάς ΝΙΚΟΣ: Ιανουαρίου 2009\nΟ πρώτος Υπουργός Γεωργίας που θυμάμαι, ήταν ο «καπετάνιος». Από το ναυτικό καπέλο που φορούσε. Οραματίσθηκε τη πρώτη καλωδιακή, συνδρομιτική, αγροτική και εκπαιδευτική τηλεόραση. Έστησε ένα ολόκληρο κανάλι. Πρόλαβε και το εγκαινίασε με μία πειραματική πανηγυρική εκπομπή. Που ποτέ, δεν την είδε, έστω ένας αγρότης. Μόνο κάτι κολλητάρια του. Δεν πρόλαβε, όπως προγραμμάτιζε, να μοιράσει δωρεάν 400 χιλιάδες αποκωδικοποιητές. Στους αγρότες. Άλλη μια χαμένη ευκαιρία για την επαγγελματική κατάρτιση. Των αγροτών.\nΣτον ανασχηματισμό που προέκυψε, πήρε το τραγιασκάκι του, τη θάλασσα που είχε κάνει και πήγε στο Υπουργείο Εμπορικής Ναυτιλίας. Του ταίριαζε περισσότερο.\nΑυτός που τον αντικατέστησε, ήταν ο «φράντζας με το κομοδινί μαλλί και το μόκα-σένιο παπουτσάκι». Ξέγραψε το «εκπαιδευτικό κλπ» κανάλι. Δεν μοίρασε τους αποκωδικοποιητές. Τι τους έκανε ποτέ δεν μάθαμε. Θέλησε όμως, να μοιράσει δωρεάν ηλεκτρονικούς υπολογιστές. Στους αγρότες. Χρόνια το πάλευε. Όπως πάλευε και τη βιολογική γεωργία. Που στα χρόνια του έκανε τα πρώτα δειλά βήματα της. Μα, ο οραματισμός του για την αναβίωση των αεροψεκασμών με οργανοφωσφορικά φυτοφάρμακα, καταπολέμησης του δάκου, ήταν η προτεραιότητα του. Ρουσφέτι, στην ιδιαίτερη πατρίδα του τη Κέρκυρα, ο αεροψεκασμός ενός Δημοτικού σχολείου και μιας ομάδας τουριστών. Πέτυχε διάνα! Δύο σε ένα. Την οικολογική εκπαίδευση στα Δημοτικά σχολεία. Και τον φυσιολατρικό, οικολογικό τουρισμό. Στις εκλογές, οι συμπατριώτες του τον αντάμειψαν ιδιαιτέρως. Αντί αυτού, στη Βουλή έστειλαν τη κ. Γκερέκου.\nΤους ηλεκτρονικούς υπολογιστές, μοίρασε ο επόμενος. Που αναβάθμισε το Υπουργείο του σε Αγροτικής ανάπτυξης και τροφίμων. Αγχωμένος, από το κυνήγι μιας στοιχειωμένης, γριπιασμένης γαλοπούλας, ανάμεσα σε Οινούσσες - Θεσσαλονίκη - Μ. Βρετανία, μπερδεύτηκε. Οι ηλεκτρονικοί υπολογιστές, δεν δόθηκαν σε αγρότες. Μόνο αυτοί, που κατάφεραν να πάρουν γνωρίζουν, ακριβώς, το επάγγελμα τους.\nΤον αντικατέστησε άρον-άρον, ο «της άαααλλης γεωργίας».Ο κόσμος του επικοινωνιακά πλασμένος. Εργαλείο του ο Agro©ERT. Δηλαδή το απόλυτο τίποτα. Εκτός από τα εκατομμύρια που μοίραζε, εν είδη ρουσφετιών, σε προσκείμενους προσκυνημένους αγροτοσυνδικαλιστές.\nΚοινά χαρακτηριστικά όλων αυτών;\n· Γλάστρες πήγαιναν στις Βρυξέλλες, φυτά γυρνούσαν.\n· Ασχολήθηκαν μόνο με τη διαχείριση κοινοτικών πόρων και τη δήθεν αξιοποίηση κοινοτικών προγραμμάτων. Χωρίς κανένα απολύτως όφελος για τους πραγματικούς παραγωγούς αγροτικών προϊόντων.\n· Η δημιουργία αυλών παρατρεχάμενων κομματικών συμβούλων. Που περιέφεραν, έναντι αδρών αμοιβών, την ασχετοσύνη τους, επί των αγροτικών θεμάτων, στους διαδρόμους των πολλών διαφορετικών διασκορπισμένων υπηρεσιών του Υπουργείου.\n· Αδιαφόρησαν ότι το Υπουργείο στεγάζεται σε 15 κτίρια και το οργανόγραμμα λειτουργίας του ήταν άχρηστο.\n· Έβγαζαν λόγους χωρίς να λένε κάτι το ουσιαστικό.\n· Έγραφαν άρθρα σε Αθηναϊκές εφημερίδες, με παράλληλες χρυσοπληρωμένες διαφημίσεις.\n· Εντυπωσίαζαν τους άσχετους των αστικών κέντρων.\n· Είχαν χάσει κάθε επαφή επικοινωνίας με τους πραγματικούς συντελεστές του πρωτογενούς τομέα.\nΟι παραμυθιαμένοι αγροτικοί τους υπήκοοι, χειροκροτούσαν πάντα με ενθουσιασμό.\nΜε την ελπίδα ότι κάποια στιγμή, κάτι θα αλλάξει.\nΚαι ιδού τα αποτελέσματα…..\nΑναρτήθηκε από ΠΑγιαυλάς ΝΙΚΟΣ στις 10:18 μ.μ. 2 σχόλια:\nΜακράν, η πιο μεστή σε προτάσεις, κομματική ανακοίνωση!\n· Να ενισχυθεί η βιολογική γεωργία, οι τοπικές μικρές οικοτεχνίες και οι αγροτουριστικές μονάδες και οι τοπικοί παραγωγικοί πόροι.\n· Να γίνουν οι σημερινές Λαϊκές αγορές αποκλειστικά αγροτών.\n· Να γίνει μεταφορά των πόρων από το βαμβάκι στη μετατροπή αντίστοιχων εκτάσεων σε ενεργειακές κ.α. καλλιέργειες\n· Να υπάρξει διαφάνεια και δικαιοσύνη στις επιδοτήσεις.\n· Να υποστηριχτούν Δίκτυα παραγωγών-καταναλωτών για απευθείας διακίνηση, χωρίς μεσάζοντες.\n· Να παγώσουν για τρία χρόνια όλα τα χρέη και τα αγροτικά τραπεζικά δάνεια\n· Να ενισχυθούν οι συνεταιριστικές επιχειρήσεις, ομάδες παραγωγών κ.α. που συγκεντρώνουν αγροτικά προϊόντα που αντιμετωπίζουν πρόβλημα.\n· Να ενταχθούν και οι αγροτοκτηνοτροφικές επιχειρήσεις στο ΤΕΜΠΜΕ, με απλούστερη αντιμετώπιση.\n· Να ενθαρρυνθούν οι επενδύσεις σε γεωργο-κτηνοτροφικές εκμεταλλεύσεις παραγωγής ποιοτικών διατροφικών προϊόντων.\n· Να δοθεί ενίσχυση για κάθε παιδί σε οικογένειες που μένουν σε χωριά μικρού πληθυσμού.\n· Να ενισχυθεί η βιολογική γεωργία, να δοθούν οι επιδοτήσεις στους βιοκαλλιεργητές, να βγει νέο μεγάλο πρόγραμμα επιδοτήσεων, να ιδρυθεί Συμβούλιο Βιολογικής Γεωργίας, να μπουν τα βιολογικά προϊόντα στα σχολεία και τα νοσοκομεία.\n· Να ενισχυθούν οι τοπικές μικρές οικοτεχνίες και οι αγροτουριστικές μονάδες, με ένταξή τους σε προγράμματα οικονομικής ενίσχυσης και απλούστευση των διαδικασιών έκδοσης άδειας αλλά και δεσμευτική χρησιμοποίηση τροφίμων από την περιοχή, ώστε να παίζουν έναν ευρύτερο αναπτυξιακό ρόλο.\n· Να δοθούν κίνητρα και προβολή ώστε -στο ίδιο με το παραπάνω πλαίσιο- και στις μεγάλες μονάδες τουρισμού να χρησιμοποιούνται οι τοπικοί παραγωγικοί πόροι.\n· Να συμπεριλαμβάνονται στις εμπορικές διαπραγματεύσεις περιβαλλοντικές και κοινωνικές προϋποθέσεις για την πρόσβαση στην αγορά και να ενισχυθεί η λογική του δίκαιου εμπορίου, ώστε οι παραγωγοί να παίρνουν μια τιμή στα προϊόντα τους που θα τους επιτρέψει να μείνουν στην ύπαιθρο.\n· Να γίνει προσπάθεια στα θεσμικά όργανα της Ε.Ε., μετά από συνεννόηση με τους παραγωγούς και τις οργανώσεις τους, ώστε να επιτραπεί η αναδιάρθρωση των βαμβακοκαλλιεργειών και η μετατροπή τους σε ενεργειακές ή κλωστική κάνναβη, με περιορισμένη κατανάλωση νερού και χωρίς γενετικά τροποποιημένους σπόρους.\n· Να υπάρξει διαφάνεια και δικαιοσύνη στις επιδοτήσεις. Άμεση δημοσιοποίηση αναλυτικού καταλόγου με δικαιούχους και ποσά των ενισχύσεων που καταβάλλονται από την Ε.Ε. Θέσπιση ανώτατου ορίου ετήσιας κατά κεφαλήν επιδότησης. Μείωση των πληρωμών σε ιδιοκτήτες μεγάλων εκτάσεων και εκμεταλλεύσεις οι οποίες δεν σέβονται την περιβαλλοντική νομοθεσία και διάθεση περισσότερων πόρων στους γεωργούς οι οποίοι απασχολούν εργαζόμενους για την επεξεργασία τοπικών και περιφερειακών προϊόντων.\n· Να υποστηριχτούν ανεξάρτητα Δίκτυα παραγωγών-καταναλωτών για απευθείας διακίνηση, κυρίως βιολογικών τροφίμων, χωρίς μεσάζοντες.\n· Να παγώσουν για τρία χρόνια όλα τα χρέη και τα τραπεζικά δάνεια αγροτών, κτηνοτρόφων και αγροτικών επιχειρήσεων, με την εγγύηση του δημοσίου και χωρίς ανατοκισμό. Εν συνεχεία να υπάρξουν ευνοϊκές ρυθμίσεις αποπληρωμής τους για χρονικό διάστημα 10 ετών.\n· Να στηριχτούν, κάτω από αυστηρές προϋποθέσεις διαφάνειας και αποτελεσματικότητας, οι συνεταιριστικές επιχειρήσεις, οι ομάδες παραγωγών και άλλοι που θα ήθελαν να δραστηριοποιηθούν στη συγκέντρωση και εμπορία των αγροτικών προϊόντων που αντιμετωπίζουν πρόβλημα.\n· Να ενταχθούν και οι αγροτοκτηνοτροφικές επιχειρήσεις στο Ταμείο Εγγυοδοσίας Μικρών και Πολύ Μικρών Επιχειρήσεων (ΤΕΜΠΜΕ), με σαφώς απλούστερη και ουσιαστικότερη αντιμετώπιση από την ισχύουσα για τις εμπορικές επιχειρήσεις.\n· Να ενθαρρυνθούν ουσιαστικά οι επενδύσεις σε γεωργικές και κτηνοτροφικές εκμεταλλεύσεις παραγωγής ποιοτικών διατροφικών προϊόντων, με ταυτόχρονη ριζική αναμόρφωση του προϋπολογισμού του Επιχειρησιακού Σχεδιασμού για την Δ' Προγραμματική Περίοδο 2007-2013, προς όφελος του πρωτογενή τομέα.\nΑνακοίνωση της ΒΙΟΖΩ, για τις αγροτικές κινητοποιήσεις\nΑπευθείας συναλλαγή καταναλωτών και αγροτών. Επιλογή τοπικών προϊόντων\nΗ ΒΙΟΖΩ εκφράζει την αλληλεγγύη της στον αγώνα των αγροτών, εκτιμώντας ότι οι στυλοβάτες του πρωτογενούς τομέα τροφής δικαιούνται αξιοπρεπή αμοιβή για τους κόπους τους.\nΜε λόγο και αιτία.\nΑπό τα σημερινά "Χανιώτικα Νέα"\nΕπίθεση με γιαούρτι στην Ολγα Κεφαλογιάννη.\nΓιαούρτι εκσφενδόνισε αγρότης κατά της βουλευτού Ρεθύμνου της Νέας Δημοκρατίας κ. Ολγας Κεφαλογιάννη. Η κ. Κεφαλογιάννη βρέθηκε χθες το απόγευμα στο μπλόκο των αγροτών προκειμένου να ενημερωθεί για τα αιτήματα. Τη στιγμή που ετοιμάζονταν να κάνει δηλώσεις σε τοπικό κανάλι, άγνωστος της πέταξε γιαούρτι που τη βρήκε λίγο, κοντά στον ώμο. Αμέσως η κ. Κεφαλογιάννη αποχώρησε εμφανώς στεναχωρημένη. Μαζί της μίλησε τηλεφωνικά λίγο μετά, ο πρόεδρος της Ομοσπονδίας κ. Η. Χαλακατεβάκης ζητώντας συγγνώμη. Απευθυνόμενος στους αγρότες κ. Χαλακατεβάκης σημείωσε ότι "είναι κοινοβουλευτικοί εκπρόσωποι του τόπου μας και οφείλουμε να τους σεβόμαστε σε όποιο κόμμα και αν ανήκουν. Επίσης είμαστε υποχρεωμένοι να κάνουμε τον αγώνα μας, ένα τίμιο αγώνα και όχι στον τίμιο αγώνα να κάνουμε... Είναι ντροπή. Ζητώ συγγνώμη από την κ. Κεφαλογιάννη."\nΗ κ. Κεφαλογιάννη είναι νέα πολιτικός και από ότι φαίνεται, επικοινωνιακά τουλάχιστον, ορεξάτη για δουλειά.\nΤο πολιτικό μηχανισμό που την υποστηρίζει όμως, τον κληρονόμησε από τον πατέρα της.\nΠαλαιοκομματισμός σε όλο το "ένδοξο" μεγαλείο του.\nΕίναι γνωστό αυτό και πλήρως αποδεδειγμένο.\nΣτο Πλατάνι δεν πήγε μόνη της.\nΕίχε και συνοδούς.\nΦανερούς και "κρυφούς".\nΠου πολύ θα το ήθελαν να μη φαίνονται, αλλά δεν...\nΠαρόντες αγρότες στο μπλόκο εκείνη την ώρα λένε ότι αυτός που της πέταξε το γιαούρτι ήταν ένας από τους συνοδούς της.\nΑπό τους "κρυφούς" φυσικά.\nΑναφέρουν μάλιστα και όνομα.\nΤόσα έχουν δει τα μάτια μας και έχουν ακούσει τα αυτιά μας!\nΌπως και αν έχει η κατάσταση, το γεγονός είναι λυπηρότατο.\nΚαι πολύ καλά έκανε ο κ. Χαλακατεβάκης που ζήτησε συγνώμη.\nΧρειάζεται πολύ προσοχή από όλους....\nΑναρτήθηκε από ΠΑγιαυλάς ΝΙΚΟΣ στις 7:52 μ.μ. 2 σχόλια:\nΟι εικόνες του αποκλεισμένου, από τους αγρότες, αεροδρομίου στο Ηράκλειο, έκαναν το γύρο του κόσμου.\nΚάποιοι «τουριστικοί παράγοντες», διαμαρτυρήθηκαν διότι θα ζημιωθεί ο τουρισμός της Κρήτης!\nΤα τρακτέρ με τις μαύρες σημαίες , που ήταν «παρκαρισμένα» στους διαδρόμους προσγείωσης και απογείωσης, χαλούσαν τη βιτρίνα τους.\nΠροφανώς και οι 20. 000 αγρότες της πρώτης ημέρας.\nΥποθέτω ότι, αυτοί οι «παράγοντες», δεν ζημιογόνουν τον Κρητικό τουρισμό.\nΜε το να μην σερβίρουν στους τουρίστες – πελάτες τους, υποκατάστατα γαλακτοκομικών προϊόντων, μελιού, μαρμελάδων, χυμών, ξενόφερτων κατεψυγμένων κρεάτων, φρούτων, λαχανικών και σπορέλαιων.\nΚαι προς χάριν τους, τελείωσε η κατάληψη……\n(Το "πακέτο Χατζηγάκη" προς τους αγρότες έφτασε τα 500 εκατομμύρια ευρώ. )\nΚαι τα "ψίχουλα" έχουν ... αξία!!\nΕδώ, τα καλά, τα φρέσκα!!!!!!!!!!!!!!\n"Στη δυναμική ανάπτυξη των δύο κλάδων Βιολογικής παραγωγής, στα οπωροκηπευτικά και τα προϊόντα της κτηνοτροφίας, αναφέρθηκε στον χαιρετισμό του στην εκδήλωση BIOGALA, ο υφυπουργός Αγροτικής Ανάπτυξης & Τροφίμων κ. Μιχάλης Παπαδόπουλος, τους οποίους χαρακτήρισε «πολύτιμους κλάδους της ελληνικής αγροτικής παραγωγής αλλά και ανάπτυξης υφυπουργός, τόνισε την μεγάλη προοπτική των δύο κλάδων στον τομέα της παραγωγής, της διακίνησης και του εμπορίου, όπως επίσης και στην ευεργετική επίπτωση των βιολογικών αγαθών στην Υγεία, στο Περιβάλλον και την ανάπτυξη της υπαίθρου.«Πρέπει να δώσουμε κοινή μάχη υπουργείο, υπηρεσίες, φορείς, καλλιεργητές, μεταποιητές και έμποροι, ώστε να διευρύνουμε την καθημερινή μας διατροφή με τα πολύτιμα αυτά προϊόντα και να αυξήσουμε τις εξαγωγές μας», τόνισε ο κ. Παπαδόπουλος στην χαιρετιστήρια ομιλία του. Αναφερόμενος στη γενική πολιτική του υπουργείου Αγροτικής Ανάπτυξης & Τροφίμων, ο υφυπουργός, υπογράμμισε μεταξύ άλλων και τα εξής: «Το υπουργείο Αγροτικής Ανάπτυξης & Τροφίμων, στηρίζει τους 25.000 Έλληνες παραγωγούς που επενδύουν σταθερά στην Βιολογική γεωργία και κτηνοτροφία και ενθαρρύνει την παραγωγή προϊόντων υψηλών προδιαγραφών με χρήση μεθόδων φιλικών προς το περιβάλλον και με έλεγχο σε όλα τα στάδια παραγωγής τους. Πρόθεσή μας είναι επίσης η ενίσχυση των μηχανισμών ελέγχου και πιστοποίησης, έτσι ώστε αφενός να μην αποτελεί η γραφειοκρατία τροχοπέδη στις δραστηριότητες των επιχειρήσεων, αφετέρου και το πλέον σημαντικό να διασφαλίζεται ο καταναλωτής-χρήστης από την παρεχόμενη πιστοποίηση. Στο πλαίσιο αυτό έχουμε θέσει στοχευμένες δράσεις για τη βιολογική γεωργία και κτηνοτροφία στη Δ' Προγραμματική περίοδο 2007-2013 και προωθούμε τόσο την βελτίωση της ανταγωνιστικότητας όσο και τα μέτρα προστασίας του περιβάλλοντος και της υπαίθρου. Άποψή μου είναι επίσης ότι θα πρέπει να ενδυναμωθούν αποτελεσματικά τα δίκτυα διανομής προς τους καταναλωτές, γιατί έτσι θα δώσουμε διεξόδους μαζικής εμπορίας είτε μέσω καταστημάτων και συγκεκριμένων σημείων πώλησης είτε μέσω αγορών βιολογικών προϊόντων ή συνεταιρισμών που παράγουν και διακινούν οι ίδιοι τα βιολογικά τους προϊόντα. Ο τομέας παραγωγής και εμπορίας των βιολογικών προϊόντων φυτικής και ζωικής παραγωγής στον οποίο διατίθενται σημαντικές πιστώσεις από την ευρωπαϊκή Ένωση και τον κρατικό προϋπολογισμό, πρέπει να θωρακιστεί με τήρηση από πλευράς φορέων πιστοποίησης και αγροτών που εντάσσονται στο αντίστοιχο πρόγραμμα όλων των προβλέψεων και απαντήσεων της κοινοτικής και εθνικής νομοθεσίας.."\nτρίχες, τρίχες, τρίχες, τρίχες\nΑυτοί τα λένε, γιατί είναι η δουλειά τους να λένε, γενικώς και αορίστως ότι τους λένε οι παρατρεχάμενοι "σύμβουλοι" και τα μαγαζάκια των συμφερόντων, που κατοικοεδρεύουν στο Υπουργείο.\nΕμείς, μετά από τόσα χρόνια, από τα τόσα πολλά που έχουν ειπωθεί και με τα τόσα ελάχιστα που έχουν γίνει, γιατί να τους ακούμε σαν χάνοι και να τους πιστεύομε σαν ... "αμερικανάκια";\nΆξια να είναι τα ... αλυσοπρίονα τους!\nΧθές το βράδυ, έλαβα αυτή τη καταγγελία από την Οικολογική Πρωτοβουλία Χανίων:\nΚΑΤΑΣΤΡΟΦΗ ΕΥΚΑΛΥΠΤΩΝ ΣΤΑ ΠΟΤΙΣΤΗΡΙΑ\nΚάτοικοι της περιοχής μας κατήγγειλαν πως στο Δημοτικό Σχολείο στα Ποτιστήρια το Σαββατοκύριακο άρχισαν να κόβουν μεγάλους ευκαλύπτους. Η «επιχείρηση» αυτή γίνεται χωρίς καμία άδεια, με την κάλυψη του Δήμου Θερίσσου, γιατί κάποιοι θεώρησαν πως οι ευκάλυπτοι «ενοχλούν». Έκαναν καταγγελία στην αστυνομία και στη Δνση Δασών, όμως –όπως μας είπαν- στη Δνση Δασών προσπάθησαν να υποβαθμίσουν το θέμα και δεν έδειξαν διάθεση να κάνουν κάτι.\nΚαταγγέλλουμε το γεγονός της κοπής των δέντρων, ζητάμε να σταματήσει άμεσα η καταστροφή και οι υπηρεσίες να κάνουν το καθήκον τους προς την πλευρά της προστασίας του περιβάλλοντος. Στο θέμα αυτό θα επανέλθουμε με περισσότερες πληροφορίες.\nΕπειδή σήμερα το πρωί, είχα δουλειά εκεί κοντά, πέρασα επίτηδες και τράβηξα αυτές τις φωτογραφίες.\nΟι οποίες, ήδη έχουν σταλθεί στην Οικολογική Πρωτοβουλία.\nΕλπίζω να τους φανούν χρήσιμες....\nΟι ευκάλυπτοι, εκεί που είναι, είναι σε μία παιδική χαρά, ακριβώς απέναντι από το Δημοτικό σχολείο. Που δεν κινδυνεύει, επειδή η απόσταση είναι πολύ μεγάλη. Άλλο οίκημα δεν υπάρχει, εκτός από ένα πολύ παλαιό κτίσμα στη κάτω μεριά. Τα δε καλώδια της ΔΕΗ που φαίνονται, είναι αρκετά μακρυά και αυτά. Από τον τρόπο που έχουν κόψει τα δέντρα, φαίνεται ακόμα και στον πιο άσχετο, ότι δεν είναι κλάδεμα, αλλά ... "κλάδεμα" !\nΗ παρακάτω ανακοίνωση του ΓΕΩΤ.Ε.Ε. Κρήτης, δόθηκε στη δημοσιότητα, εν όψει των αγροτικών κινητοποιήσεων της Τρίτης 20 τρέχοντος, που τυχαίνει να είναι και του Αγ. Ευθυμίου....\nΟι αγρότες της Κρήτης, αλλά και όλης της χώρας ετοιμάζονται να διεκδικήσουν αγωνιστικά τα δικαιώματά τους στις 20 του Γενάρη. Οδηγούνται σ’ αυτή την επιλογή δίκαια γιατί η κατάσταση των ίδιων είναι πλέον απελπιστική. Η αγροτική οικονομία διαλύεται και η ύπαιθρος ερημώνει και εγκαταλείπεται. Η πολιτική της ΕΕ είναι ταυτισμένη με τα συμφέροντα των μεγάλων μεταποιητικών βιομηχανιών. Η ελληνική πολιτική ουσιαστικά ενισχύει και απεργάζεται τη διάλυση της υπαίθρου. Η δυσμενής αυτή εξέλιξη φαίνεται να μην είναι αναστρέψιμη. Οι αγώνες αυτοί αποδεικνύουν την κρισιμότητα της σημερινής πραγματικότητας Δ.Ε. του ΓΕΩΤ.Ε.Ε./π.Κρήτης ομόφωνα χαιρετίζει τους αγώνες των αγροτών. Συμπαραστέκεται και θα παραστεί σ’ αυτούς. Διαμηνύει στην νέα πολιτική ηγεσία του ΥΠΑΑΤ, ότι η μέχρι σήμερα πολιτική του Υπουργείου συνέβαλε αν δεν καθόρισε τις δυσμενείς εξελίξεις στον αγροτικό τομέα και στην ύπαιθρο, που δεν αφήνουν άλλα περιθώρια στους αγρότες πέρα από τις αγωνιστικές κινητοποιήσεις.\nΓι’ αυτό καλεί την ηγεσία του Υπουργείου να διαμορφώσει μια νέα πολιτική που,\n_ Nα στηρίζει την διαφορετικότητα των ποιοτικών τροφίμων των μικρών αγροτικών εκμεταλλεύσεων, σε αντίθεση προς τα ομογενοποιημένα «τρόφιμα» των μεγάλων μεταποιητικών βιομηχανιών.\n_ Να στηρίζει τον ανταγωνισμό των μικρών παραγωγών, απέναντι στη μονοπωλιακή επιβολή των πολυεθνικών και των καρτέλ.\n_ Να υπηρετεί το δικαίωμα των καταναλωτών στα ασφαλή και υγιεινά τρόφιμα, απέναντι στα «τρόφιμα» των καρτέλ που συνοδεύονται από απανωτά διατροφικά σκάνδαλα.\n_ Να στηρίζει την παραγωγή που συνδυάζεται με την προστασία του περιβάλλοντος, σε αντίθεση με τη δράση των μεγάλων μεταποιητικών βιομηχανιών, που είτε το καταστρέφουν είτε το υποβαθμίζουν.\nΩς μέτρα στήριξης αυτής της πολιτικής το ΓΕΩΤ.Ε.Ε./π.Κρήτης προτείνει:\n1. Στην αναδιανομή της ενιαίας ενίσχυσης ώστε το σύνολο των πόρων της να το καρπώνονται με όρους ισότητας και διαφάνειας όσοι παραμένουν στην αγροτική παραγωγική δραστηριότητα (περιφερειακό μοντέλο).\n2. Στην άμεση τροποποίηση του αναπτυξιακού προγράμματος Αλ. Μπαλτατζής με την ενίσχυση των επενδύσεων στη βελτίωση των αγροτικών εκμεταλλεύσεων, δικτύωσης τους στις αγορές και της ποιότητας των προϊόντων τους.\n3. Την ενίσχυση νέων μορφών συλλογικής δράσης των γεωργικών εκμεταλλεύσεων.\n4. Τη λήψη όλων των άμεσων αναγκαίων μέτρων για την απρόσκοπτη συνέχιση της παραγωγικής δραστηριότητας των αγροτών.\nΔεν κρύβω, ότι μου φαίνεται πολύ αόριστη και γενικόλογη.\nΣαν να έχει γραφτεί στο ... πόδι.\nΕίναι όμως προς τη σωστή κατεύθυνση.\nΜακάρι, να ακολουθήσει μία άλλη περισσότερο ουσιαστική.\nΜπας και τη καταλάβουν και οι αποδέλοιποι.\nΝομαρχίες, βουλευτές, υπουργείο και φυσικά οι ... "αρχηγοί" των αγροτών.\nΓιατί διαβάζοντας τα αιτήματα τους, με πιάνει ασφυξία.\nΕκ της απελπισίας....\nΠολύ ψίχουλο ζητάνε!\nΠριν ένα χρόνο περίπου οι αλευροβιομήχανοι ακολουθώντας τον χορό της ανόδου του πετρελαίου και χρησιμοποιώντας σαν πρόσχημα την αύξηση της τιμής στα σιτηρά ανέβασαν την τιμή πώλησης των αλευριών.\nΗ τιμή του ψωμιού, να εκτιναχθεί στα 1,60 Ευρώ το «κιλό».\nΣε 2 δόσεις, αν θυμάμαι καλά.\nΓια να μην … πονέσει.\n…Τη τσέπη μας.\nΣήμερα το πετρέλαιο από τα 140 δολάρια το βαρέλι έπεσε στα 40.\nΤο κιλό το σιτάρι από 0,35 έπεσε στα 0,18.\nΟύτε λεπτό παραπάνω ή παρακάτω.\nΚαι μάλιστα παραμένει απούλητο στις αποθήκες των αγροτών και των ενώσεων τους.\nΤο ψωμί εξακολουθεί να πωλείται στην ίδια τιμή!\nΓιατί κανείς ελεγκτικός μηχανισμός δεν επεμβαίνει;\nΩς πότε κάποιοι θα αισχροκερδούν με την ανοχή του κράτους;\nΓιατί κανένας δεν διαμαρτύρεται;\nΜήπως επειδή το θέμα δεν «πουλάει»;\nΕπειδή δεν έχει ιδρώτα και αίμα;\nΈχει και από τα δύο.\nΣε πολύ μεγάλες ποσότητες.\nΤόσο των αγροτών που παράγουν τα σιτηρά, όσο και των καταναλωτών.\nΥ.Γ: Ευχαριστώ το ηλεκτρονικό "καφενείο του αγρότη", (agrotikanea.blogspot.com)που μου ... άνοιξε τα μάτια!\nΣαν τα χιόνια;\nΑναρτήθηκε από ΠΑγιαυλάς ΝΙΚΟΣ στις 6:57 μ.μ. 3 σχόλια:\nΟ μερακλής, ο άνθρωπος....\nΑναδημοσίευση από τα "Χανιώτικα Νέα" 12/01/09.\n(γιατί έτσι μου αρέσει!)\nΜΕ ΒΑΣΗ ΤΗΝ ΚΡΗΤΙΚΗ ΔΙΑΤΡΟΦΗ\nΤουρισμός... γαστρονομίαςΜΕ ΒΑΣΗ ΤΗΝ ΚΡΗΤΙΚΗ ΔΙΑΤΡΟΦΗ-->Mεγάλες δυνατότητες ανάπτυξης ενός νέου τύπου εναλλακτικού τουρισμού -του γαστρονομικού- παρουσιάζει η Κρήτη, προωθώντας παράλληλα και τα αγροτικά της προϊόντα.\nΤο μέλος του Δ.Σ. της Λέσχης Κρητικής Γαστρονομίας και σεφ κ. Γιάννης Αποστολάκης, έχει ξεκινήσει μια σημαντική προσπάθεια προκειμένου αυτό που λέγεται Κρητική γαστρονομία να περάσει πρώτα από όλα στις κουζίνες των ξενοχείων, των εστιατορίων και των καταστημάτων εστίασης. Μια γαστρονομία που θα έχει βάση τις Κρητικές παραδοσιακές συνταγές, αλλά και τα Κρητικά προϊόντα και θα αποτελεί συνέχεια της Κρητικής διατροφής.\n"Ο γαστρονομικός τουρισμός που μεσουρανεί στην τουριστική αγορά και επιφέρει τεράστια οικονομικά οφέλη στις γείτονες μεσογειακές χώρες, ελάχιστα έχει απασχολήσει τους επιχειρηματίες ανεξαρτήτως μεγέθους παρ’ ότι η Κρητική διατροφή αποτελεί μόδα και επικρατεί ως σύγχρονο μοντέλο υγιεινής διατροφής", επισημαίνει μιλώντας στα "Χ.Ν." ο κ. Αποστολάκης, συμπληρώνοντας μάλιστα πως στη Γαλλία αυτή τη στιγμή "υπάρχουν στην αγορά δισκία (nutri-Crete) Κρητικής διατροφής. Επίσης, στη Γερμανία υπάρχουν διατροφικά κέντρα ευεξίας με πρότυπο την Κρητική διατροφή και σίγουρα θα υπάρχουν και σε άλλες χώρες. Σήμερα, δεν έχουμε αναδείξει την Κρήτη ως κοιτίδα του συγκεκριμένου τρόπου διατροφής και δεν την εκμεταλλευόμαστε ως θησαυρό ανάπτυξης και ως μοντέλο αξέχαστων γευστικών εμπειριών, όπως έχουν κάνει άλλες χώρες".\nΥπάρχουν όμως πραγματικές δυνατότητες ανάπτυξης του γαστρονομικού τουρισμού ή αποτελεί και αυτό άλλη μια "φωτοβολίδα" σε μια εποχή που όλα δείχνουν ότι η οικονομική κρίση θα πλήξει σημαντικά και αυτόν τον τομέα; Ο κ. Αποστολάκης εκτιμά ότι οι δυνατότητες είναι πραγματικές. "Σύμφωνα με στοιχεία του Παγκόσμιου Οργανισμού Τουρισμού, το 44% των ταξιδιωτών ανά τον κόσμο, θεωρούν το φαγητό ως κύρια επιλογή του τόπου που θα επισκεφτούν. Ωστόσο, ο γαστρονομικός τουρισμός του τόπου μας ελάχιστα έχει αναπτυχθεί, παρ’ ότι έχουμε όλα τα εχέγγυα της υγιεινής διατροφής με την άριστη ποιότητα πρώτης ύλης από πλευράς φρεσκάδας αρωμάτων, τοπικές φυλές αρνιών - αιγών, τυροκομικών προϊόντων, με τα μελισσοσμήνη μας να μαζεύουν τη γύρη και το νέκταρ από το θυμάρι, θρούμπη, ρίγανη και τα χόρτα μας".\nΌπως επισημαίνει το μέλος της Λέσχης Κρητικής Γαστρονομίας, "οι επιχειρήσεις που χρησιμοποιούν τοπικές πρώτες ύλες είναι λίγες. Για παράδειγμα, μερικοί αρτοποιοί χρησιμοποιούν ευρέως σπορέλαια ή υποβαθμισμένες μαργαρίνες, με αποτέλεσμα τα παξιμάδια τους να έχουν μια γεύση ταγγή καθώς και τα κουλουράκια επίσης, ενώ αν χρησιμοποιούσαν ελαιόλαδο παρθένο, τα αρτοποιήματά τους θα είχαν μια υπέροχη γεύση. Σε μερικά εστιατόρια - ταβέρνες συναντάται κάτι παρόμοιο μαγειρεύοντας ή τηγανίζοντας με σπορέλαιο. Παράλληλα η ανάπτυξη της Κρητικής γαστρονομιας θα έδινε μεγαλύτερη οικονομική άνθηση στον παραγωγό, στον τυποποιητή καθώς και μια γευστική απόλαυση στον καταναλωτή. Εταιρείες τροφίμων, αρτοποιεία, ταβέρνες - εστιατόρια που κάνουν χρήση των τοπικών πρώτων υλών, βρίσκονται πρώτες στις προτιμήσεις των καταναλωτών".\nΟ κ. Αποστολάκης υποστηρίζει πως αυτή τη στιγμή υπάρχουν προϊόντα που είναι ιδιαίτερα και που δεν έχουν μπει στο ράφι των υπεραγορών της νοικοκυράς και του μάγειρα. Ενδεικτικά αναφέρει:\n- Τη χούμελη, ένα προϊόν της μέλισσας που μπορεί να χρησιμοποιηθεί στις σαλάτες ή για μαρινάρισμα.\n- Τον κρίταμο, το οποίο έχει χαρακτηριστεί από τους επιστήμονες ως η τροφή του μέλλοντος, μιας και περιέχει πολύ μεγάλες ποσότητες βιταμίνης C, και σε άλλα νησιά το χρησιμοποιούν ευρέως ως τουρσί ή φρέσκο.\n- Διάφορα άγρια χόρτα με τα οποία μπορούμε να παρασκευάσουμε διάφορα αφεψήματα που είναι πλούσια σε αντιοξιδωτικά που είναι απαραίτητα στον οργανισμό μας, όπως σταμναγκάθι, ροδίκιο κ.λπ. Με τα τσιγαριαστά χόρτα μπορούμε να παρασκευάσουμε πομάδα (pesto) που όπως αντιλαμβάνεστε είναι πολύ νόστιμο.\n- Τα σύγγλινα με ελαιόλαδο, το γαμοπίλαφο που είναι περιζήτητο στους επισκέπτες αλλά δυστυχώς λίγοι το γεύονται, τη σαλάτα του γιαλού που μπορείς να παρασκευάσεις, διάφορους μεζέδες - εδέσματα που αφήνουν τις καλύτερες εντυπώσεις, διάφορες παρασκευές με το αβοκάντο, την παλαιωμένη γραβιέρα ή αν είσαι τυχερός κεφαλογραβιέρα του 2005 - 2006 - 2007 κομμένη σε νιφάδες στη σαλάτα.\n"Η Κρητική διατροφή έχει αποδειχθεί από γιατρούς παγκοσμίου φήμης ότι παρέχει υγεία και ευεξία. Δυστυχώς όμως, τα τελευταία χρόνια έχει παραμεληθεί με όλα τα γνωστά αποτελέσματα που έχει μια διατροφή με αυξημένα λιπαρά και αμφιβόλου ποιότητας σπορέλαια, αναμεμειγμένα ως συνήθως με ορυκτέλαια και μαργαρίνες", καταλήγει ο κ. Αποστολάκης.-->\nMεγάλες δυνατότητες ανάπτυξης ενός νέου τύπου εναλλακτικού τουρισμού -του γαστρονομικού- παρουσιάζει η Κρήτη, προωθώντας παράλληλα και τα αγροτικά της προϊόντα. Το μέλος του Δ.Σ. της Λέσχης Κρητικής Γαστρονομίας και σεφ κ. Γιάννης Αποστολάκης, έχει ξεκινήσει μια σημαντική προσπάθεια προκειμένου αυτό που λέγεται Κρητική γαστρονομία να περάσει πρώτα από όλα στις κουζίνες των ξενοχείων, των εστιατορίων και των καταστημάτων εστίασης. Μια γαστρονομία που θα έχει βάση τις Κρητικές παραδοσιακές συνταγές, αλλά και τα Κρητικά προϊόντα και θα αποτελεί συνέχεια της Κρητικής διατροφής. "Ο γαστρονομικός τουρισμός που μεσουρανεί στην τουριστική αγορά και επιφέρει τεράστια οικονομικά οφέλη στις γείτονες μεσογειακές χώρες, ελάχιστα έχει απασχολήσει τους επιχειρηματίες ανεξαρτήτως μεγέθους παρ’ ότι η Κρητική διατροφή αποτελεί μόδα και επικρατεί ως σύγχρονο μοντέλο υγιεινής διατροφής", επισημαίνει μιλώντας στα "Χ.Ν." ο κ. Αποστολάκης, συμπληρώνοντας μάλιστα πως στη Γαλλία αυτή τη στιγμή "υπάρχουν στην αγορά δισκία (nutri-Crete) Κρητικής διατροφής. Επίσης, στη Γερμανία υπάρχουν διατροφικά κέντρα ευεξίας με πρότυπο την Κρητική διατροφή και σίγουρα θα υπάρχουν και σε άλλες χώρες. Σήμερα, δεν έχουμε αναδείξει την Κρήτη ως κοιτίδα του συγκεκριμένου τρόπου διατροφής και δεν την εκμεταλλευόμαστε ως θησαυρό ανάπτυξης και ως μοντέλο αξέχαστων γευστικών εμπειριών, όπως έχουν κάνει άλλες χώρες".Υπάρχουν όμως πραγματικές δυνατότητες ανάπτυξης του γαστρονομικού τουρισμού ή αποτελεί και αυτό άλλη μια "φωτοβολίδα" σε μια εποχή που όλα δείχνουν ότι η οικονομική κρίση θα πλήξει σημαντικά και αυτόν τον τομέα; Ο κ. Αποστολάκης εκτιμά ότι οι δυνατότητες είναι πραγματικές. "Σύμφωνα με στοιχεία του Παγκόσμιου Οργανισμού Τουρισμού, το 44% των ταξιδιωτών ανά τον κόσμο, θεωρούν το φαγητό ως κύρια επιλογή του τόπου που θα επισκεφτούν. Ωστόσο, ο γαστρονομικός τουρισμός του τόπου μας ελάχιστα έχει αναπτυχθεί, παρ’ ότι έχουμε όλα τα εχέγγυα της υγιεινής διατροφής με την άριστη ποιότητα πρώτης ύλης από πλευράς φρεσκάδας αρωμάτων, τοπικές φυλές αρνιών - αιγών, τυροκομικών προϊόντων, με τα μελισσοσμήνη μας να μαζεύουν τη γύρη και το νέκταρ από το θυμάρι, θρούμπη, ρίγανη και τα χόρτα μας".Όπως επισημαίνει το μέλος της Λέσχης Κρητικής Γαστρονομίας, "οι επιχειρήσεις που χρησιμοποιούν τοπικές πρώτες ύλες είναι λίγες. Για παράδειγμα, μερικοί αρτοποιοί χρησιμοποιούν ευρέως σπορέλαια ή υποβαθμισμένες μαργαρίνες, με αποτέλεσμα τα παξιμάδια τους να έχουν μια γεύση ταγγή καθώς και τα κουλουράκια επίσης, ενώ αν χρησιμοποιούσαν ελαιόλαδο παρθένο, τα αρτοποιήματά τους θα είχαν μια υπέροχη γεύση. Σε μερικά εστιατόρια - ταβέρνες συναντάται κάτι παρόμοιο μαγειρεύοντας ή τηγανίζοντας με σπορέλαιο. Παράλληλα η ανάπτυξη της Κρητικής γαστρονομιας θα έδινε μεγαλύτερη οικονομική άνθηση στον παραγωγό, στον τυποποιητή καθώς και μια γευστική απόλαυση στον καταναλωτή. Εταιρείες τροφίμων, αρτοποιεία, ταβέρνες - εστιατόρια που κάνουν χρήση των τοπικών πρώτων υλών, βρίσκονται πρώτες στις προτιμήσεις των καταναλωτών".Ο κ. Αποστολάκης υποστηρίζει πως αυτή τη στιγμή υπάρχουν προϊόντα που είναι ιδιαίτερα και που δεν έχουν μπει στο ράφι των υπεραγορών της νοικοκυράς και του μάγειρα. Ενδεικτικά αναφέρει:- Τη χούμελη, ένα προϊόν της μέλισσας που μπορεί να χρησιμοποιηθεί στις σαλάτες ή για μαρινάρισμα. - Τον κρίταμο, το οποίο έχει χαρακτηριστεί από τους επιστήμονες ως η τροφή του μέλλοντος, μιας και περιέχει πολύ μεγάλες ποσότητες βιταμίνης C, και σε άλλα νησιά το χρησιμοποιούν ευρέως ως τουρσί ή φρέσκο. - Τα αρωματικά βότανα που στη μαγειρική εμπλουτίζουν γευστικά τα εδέσματα. - Διάφορα άγρια χόρτα με τα οποία μπορούμε να παρασκευάσουμε διάφορα αφεψήματα που είναι πλούσια σε αντιοξιδωτικά που είναι απαραίτητα στον οργανισμό μας, όπως σταμναγκάθι, ροδίκιο κ.λπ. Με τα τσιγαριαστά χόρτα μπορούμε να παρασκευάσουμε πομάδα (pesto) που όπως αντιλαμβάνεστε είναι πολύ νόστιμο. - Τα σύγγλινα με ελαιόλαδο, το γαμοπίλαφο που είναι περιζήτητο στους επισκέπτες αλλά δυστυχώς λίγοι το γεύονται, τη σαλάτα του γιαλού που μπορείς να παρασκευάσεις, διάφορους μεζέδες - εδέσματα που αφήνουν τις καλύτερες εντυπώσεις, διάφορες παρασκευές με το αβοκάντο, την παλαιωμένη γραβιέρα ή αν είσαι τυχερός κεφαλογραβιέρα του 2005 - 2006 - 2007 κομμένη σε νιφάδες στη σαλάτα."Η Κρητική διατροφή έχει αποδειχθεί από γιατρούς παγκοσμίου φήμης ότι παρέχει υγεία και ευεξία. Δυστυχώς όμως, τα τελευταία χρόνια έχει παραμεληθεί με όλα τα γνωστά αποτελέσματα που έχει μια διατροφή με αυξημένα λιπαρά και αμφιβόλου ποιότητας σπορέλαια, αναμεμειγμένα ως συνήθως με ορυκτέλαια και μαργαρίνες", καταλήγει ο κ. Αποστολάκης.\nΤα ακριβά αυτοκίνητα, όταν καίγονται, καίγονται όπως και τα φτηνά!\nΠάει καιρός πού στο Κέντρο των Χανίων, έκανε την εμφάνιση της μία πανάκριβη, από ότι λένε οι γνώστες αυτοκινήτων, Λαμποργκίνι. Χρώματος κιτρινοπορτακαλί. Για τους κακεντρεχείς ... ευκοιλιοσκατουλί! Έβγαζε μάτι, εκεί που τη παρκάριζε ο ιδιοκτήτης της, γνωστότατος Χανιώτης επιχειρηματίας. Την έβλεπες πότε στην οδό Παπανδρέου, πότε στη Πλατεία Αλιφιεράκη και πότε στην αρχή της Δημητρακάκη, εκεί μπροστά στο κατάστημα του Συνεταιρισμού "γαία". Αυτό μέχρι σήμερα το πρωί. Διότι τα ξημερώματα, η Λαμποργκίνι, ... εκάβη! Στάχτη και μπούλμπερη έγινε μπροστά στη "γαία", που κόντεψε να καεί και αυτή, αλλά τη γλύτωσε μόνο με σπασμένες τζαμαρίες.\nΔεν γνωρίζω ακόμα, η Πυροσβεστική και η Αστυνομία που έχουν καταλήξει. Εμπρησμός ή ατύχημα; Αν ήταν εμπρησμός σίγουρα συνδέεται με την άλλη πυρκαϊά-εμπρησμό, που συνέβη σχεδόν ταυτόχρονα, στο Ταχυδρομικό Ταμιευτήριο. Κάτι σαν μήνυμα καλοσωρήσματος στον Αναπληρωτή του Πάκη, μιας και αυτό το Σαββατοκύριακο ήταν στα Χανιά. Που καμάρωσε, για άλλη μια φορά, σαν παγόνι.\nΌτι και αν ήταν, που το αφήνει, ο .... καραμήτρος, τέτοιο αυτοκίνητο!\nΈδωσε που έδωσε τόσες εκατοντάδες χιλιάδες ευρώ, για να το πάρει, δεν ξεπερίσσεψαν και μερικά χιλιάρικα, για να πάρει ή να κάνει ένα πάρκινγκ;\nΕκτός και αν ήθελε να το δείχνει και να προκαλεί, επίτηδες.\nΟπότε καλά να πάθει.\nΠου λέει ο λόγος, για να μην παρεξηγηθώ.......\nΚαλά ξυπνητούρια ή αφήστε το... "δούλεμα"!\nτου κόμματος του.\nΤώρα ο ΟΤΕ\nως ιδιωτική επιχείρηση πλέον,\nκλείνει καταστήματα στη περιφέρεια,\nπου προφανώς τον βάζουν "μέσα".\nΚαι διαμαρτύρεται, ο εν λόγω βουλευτής,\nΠου ήσουνα τόσο καιρό;\nΑναρτήθηκε από ΠΑγιαυλάς ΝΙΚΟΣ στις 8:44 μ.μ. 4 σχόλια:\nΥΓ: η αξία μιας ανθρώπινης ζωής, δεν επιδέχεται διακρίσεις....\nΧάπι (σε υπόθετο) νιού γήαρρρρ!\nΣύμφωνα με τα ανεξάρτητα παγκόσμια ραδιοτηλεοπτικά δίκτυα και πρακτορεία ειδήσεων, οι Ισραηλίτες πετούν πυροτεχνήματα για να εορτάσουν την έλευση του νέου έτους....\nΣπύρος Καγιαλές ή Καγιαλεδάκης.\nΣε άλλο τόπο.\nΜετά από 112 χρόνια.\nΓια τους ίδιους λόγους.......\nΑναρτήθηκε από ΠΑγιαυλάς ΝΙΚΟΣ στις 9:23 μ.μ. 2 σχόλια:\nΜακράν, η πιο μεστή σε προτάσεις, κομματική ανακο...\nΑνακοίνωση της ΒΙΟΖΩ, για τις αγροτικές κινητοποιή...\nΤα ακριβά αυτοκίνητα, όταν καίγονται, καίγονται όπ...\nΤρομοκρατία ή προβοκάτσια; Αν είχε η γιαγιά ...\nΓάζα Ιανουάριος 2009 Φεβρουάριος 1897 Ακρωτήρι...


«Λύγισε» στο τέλος αλλά έδειξε έτοιμος για μεγάλα πράγματα\nPosted Οκτ 14, 2021\nΟ Ολυμπιακός γνώρισε την ήττα από την Μπαρτσελόνα με 79-78 στην παράταση και να πέταξε μια μεγάλη ευκαιρία για μια σπουδαία εκτός έδρας νίκη, αλλά έδειξε ότι φέτος είναι έτοιμος για... μεγάλα πράγματα στην Ευρωλίγκα. Ο Σλούκας αστόχησε στην τελευταία επίθεση για το καλάθι της νίκης!\nΜπαρτσελόνα και Ολυμπιακός χάρισαν, ίσως, το καλύτερο παιχνίδι της φετινής Euroleague, θυμίζοντας... καθ υπερβολήν αγώνα πλέι οφ! Δεν είναι τυχαίο, άλλωστε, πως τα πάντα κρίθηκαν στην παράταση και το τελευταίο σουτ, καθώς το αμφίρροπο ντέρμπι του «Παλαού Μπλαουγκράνα» χρειάστηκε να κριθεί μετά από 45 λεπτά σκληρού «μπρα ντε φερ». Ένα χαμένο αμυντικό ριμπάουντ, δύο βολές από τον Οριόλα και ένα άστοχο σουτ του Σλούκα έγειραν στις λεπτομέρειες την πλάστιγγα σε βάρος του Ολυμπιακού (79-78) που πάντως επιβεβαίωσε πως φέτος δικαιολογημένα στοχεύει... ψηλά.\nΜε τους Φαλ, Βεζένκοφ, Παπανικολάου, Ντόρσεϊ και Γουόκαπ ξεκίνησε ο Ολυμπιακός. Πολύ σκληρές άμυνες, αστοχία από την περιφέρεια και λάθη εκατέρωθεν στα πρώτα έξι λεπτά, με αποτέλεσμα το σκορ να ήταν στο 6-6. Οι «ερυθρόλευκοι» συνέχισαν την εξαιρετική τους άμυνα με τους Ντόρσεϊ και Σλούκα να σπάνε το… ρόδι από την περιφέρεια για το +7 (6-13). Με το ίδιο… δόγμα ολοκλήρωσαν οι Πειραιώτες την πρώτη περίοδο, αναγκάζοντας τους Καταλανούς να κάνουν πολλά λάθη και με το δίδυμο Σλούκα-Φαλ να κάνει «θραύση» το +7 (10-17) μέχρι το τέλος.\nΣτο ίδιο μοτίβο κύλησαν και τα πρώτα δύο λεπτά της δεύτερης περιόδου, με τον Ολυμπιακό να ήταν στο +8 (12-20). Στη συνέχεια, οι «ερυθρόλευκοι» έκαναν απανωτά λάθη, επέμεναν άστοχα από την περιφέρεια και ο Ντέιβις μείωσε στο καλάθι (18-20), στο 15’. Η αντίδραση των Πειραιωτών ήρθε με σερί καλές άμυνες, που υποχρέωνε σε διαδοχικά άστοχα τρίποντα την Μπαρτσελόνα και τον Ζαν-Σαρλ, ο οποίος ερχόμενος από τον πάγκο τους έστειλε στο +6 (19-25). Οι παίκτες του Μπαρτζώκα επέτρεπαν με δυσκολία καλάθια, με τον Βεζένκοφ να στέλνει ξανά τη διαφορά στο +7 (25-32) και τις βολές του Λαπροβίτολα να διαμορφώνουν το 27-32 του πρώτου ημιχρόνου.\nΚάκιστο ξεκίνημα από τον Ολυμπιακό στο δεύτερο μέρος. Οι «ερυθρόλευκοι» ήταν νευρικοί κάνοντας πολλά λάθη, ενώ ήταν απελπιστικά άστοχοι, με τους Μίροτιτς και Ντέιβις από την άλλη να κάνουν ένα επιμέρους σκορ 14-2 για την Μπαρτσελόνα και το +7 (41-34), στο 25’. Η διστακτικότητα των Πειραιωτών συνεχίστηκε, με τον Μίροτιτς να στέλνει τη διαφορά στο +9 (47-38), στο 27’. Εκεί, οι παίκτες του Μπαρτζώκα έκαναν ένα μίνι ξέσπασμα με Φαλ και Σλούκα, μειώνοντας στο καλάθι (49-47). Ωστόσο, δύο σερί κακές άμυνες στο τέλος, έδωσαν ελεύθερα τρίποντα στους γηπεδούχους, οι οποίοι έκλεισαν την τρίτη περίοδο στο +8 (55-47).\nΠαρά την καλή του άμυνα, ο Ολυμπιακός ήταν άστοχος στην αρχή του τέταρτου δεκαλέπτου, με το τρίποντο του Οριόλα να πηγαίνει τη διαφορά στο +9 (58-49), στο 33’. Η καλή άμυνα συνεχίστηκε από τους «ερυθρόλευκους», με τους Καταλανούς να κάνουν λάθη και τους Βεζένκοφ και Λαρεντζάκη να μειώνουν στο καλάθι (58-56), στο 35’. Οι γηπεδούχοι… μάτωναν για ένα καλάθι λόγω της πίεσης, με τον Λαρεντζάκη να ισοφαρίζει (61-61), στο 2:30’’ πριν από τη λήξη. Από εκείνο το σημείο και έπειτα, ο Μίροτιτς κρατούσε τους «μπλαουγκράνα», αλλά ο Βεζένκοφ έβαλε ξανά μπροστά στους Πειραιώτες (65-67), στο 1:10’’. Στη συνέχεια, ο Κούριτς έκανε 2/2 βολές, με τους Σλούκα και Χίγκινς να αστοχούν εκατέρωθεν και έτσι το ματς να οδηγείται στην παράταση με το σκορ στο 67-67.\nΜέχρι τα μισά του έξτρα πεντάλεπτου οι δύο ομάδες ήταν μαζί (69-70), όμως στη συνέχεια ο Ολυμπιακός ήταν άστοχος, με τον Μίροτιτς από την άλλη να ήταν «ζεστός» και να στέλνει την Μπαρτσελόνα στο +5 (75-70), στο 43’. Με τους ΜακΚίσικ και Σλούκα, οι «ερυθρόλευκοι» μείωσαν στον πόντο (75-74), με τις δύο ομάδες να σκόραραν κυρίως βολές στη συνέχεια, αλλά τους Πειραιώτες να βγάζουν μία άμυνα και τον Ντόρσεϊ να τους βάζει μπροστά από τη γραμμή (77-78), στα 22’’ πριν τη λήξη. Στη συνέχεια, ο Χίγκινς αστόχησε, με τον Οριόλα να παίρνει το ριμπάουντ και το φάουλ και με 2/2 να κάνει το 79-78, στα 7,6’’. Στην τελευταία επίθεση, ο Σλούκας αστόχησε και έτσι ο Ολυμπιακός γνώρισε την ήττα.\nΤα δεκάλεπτα: 10-17, 27-32, 55-47, 67-67 κ.δ., 79-78 παρ.


Κ. Φίλης στο One Channel: Δεν αξιοποιήθηκαν σωστά κεφάλαια για το προσφυγικό - ΤΑ ΝΕΑ\ntanea.gr > Πολιτική > Κ. Φίλης στο One Channel: Δεν αξιοποιήθηκαν σωστά κεφάλαια για το προσφυγικό\nΓιατί έκρουσε τον κώδωνα του κινδύνου\nΓια το προσφυγικό, ο κ. Φίλης έκρουσε το κώδωνα ώστε να υπάρξει απαραίτητη προσοχή στο θέμα από ελληνικής πλευράς\nTANEA Team 27 Σεπτεμβρίου 2019 | 19:12\nΓια τη σημασία της συνάντησης του έλληνα πρωθυπουργού με τον Τούρκο πρόεδρο, για το προσφυγικό αλλά και σημαντικές πτυχές του μίλησε στην εκπομπή «One Line» ο διευθυντής του Ινστιτούτου Διεθνών Σχέσεων, Κωνσταντίνος Φίλης.\nΣχετικά με το ρόλο της Τουρκίας στο ζήτημα, υποστήριξε πως «δεν είναι ελληνοτουρκικό, αλλά ευρωτουρκικό ζήτημα. Η Τουρκία το έχει εργαλειοποιήσει γιατί θέλει περισσότερα λεφτά από την ΕΕ, απευθείας στην τουρκική κυβέρνηση και όχι στις ΜΚΟ. Επίσης, η Άγκυρα λέει το εξής: Βοηθήστε με να εγκαταστήσω ένα εκατομμύριο Σύρους Ανατολικά του Ευφράτη’. Έτσι και η Τουρκία θα αποσυμφορηθεί και θα είναι λιγότεροι αυτοί που θέλουν να περάσουν στην Ευρώπη. Και με αυτό τον τρόπο εξυπηρετεί τις ευρύτερες επιδιώξεις του. Δηλαδή να αλλοιώσει τη δημογραφική σύνθεση στην περιοχή, η οποία κατοικείται κυρίως από Κούρδους».\nΕκκρεμότητες Ερχονται πληρωμές, κλείνουν οι εκκρεμότητες με ιδιοκτήτες


Κατσουράνης: «Να βοηθήσουν τον Παναθηναϊκό οι ΠΑΟΚ, ΑΕΚ και Ολυμπιακός» - Onsports.gr\nOnsports Team\t13 Οκτωβρίου 2017, 11:56\nSUPER LEAGUE / ΑΕΚ\t/ Ολυμπιακός\t/ Παναθηναϊκός\t/ Παναχαϊκή\t/ ΠΑΟΚ\nΚατσουράνης: «Να βοηθήσουν τον Παναθηναϊκό οι ΠΑΟΚ, ΑΕΚ και Ολυμπιακός»\nΌλες οι δυνάμεις του ελληνικού ποδοσφαίρου θα πρέπει να βοηθήσουν τους «πράσινους», όπως τόνισε ο Κώστας Κατσουράνης.\nΟ παλαίμαχος διεθνής μέσος και νυν τεχνικός διευθυντής της Παναχαϊκής, μίλησε στην εφημερίδα «Πελοπόννησος» για τη νέα σεζόν της ομάδας της Πάτρας και έκανε την… πρότασή του και για τον Παναθηναϊκό, τονίζοντας πως ακόμα και οι ΠΑΟΚ, ΑΕΚ και Ολυμπιακός θα πρέπει να βοηθήσουν το «τριφύλλι».\n«Τα πράγματα πηγαίνουν σχετικά αργά, αλλά καλά. Απλώς νομίζω ότι οι άνθρωποι που έχουν στα χέρια τους την Παναχαϊκή, έχουν ένα μεγάλο μαγαζί στην Ελλάδα, χωρίς χρέη, καθαρό. Προσπαθούν να το κρατήσουν έτσι ώστε να μη ξεφύγουν και ποτέ να μην δημιουργήσουν χρέη και αυτή είναι μια σοβαρή κίνηση από την πλευρά τους», ήταν τα πρώτα του λόγια για την Παναχαϊκή.\nΚαι συνέχισε: «Όμως πρέπει όλοι μαζί να καταλάβουμε -και εγώ και αυτοί- ότι λέγοντας αλήθεια στον κόσμο και επενδύοντας σε κάποια πράγματα που είναι καλά για την ομάδα χωρίς να ξεφεύγουμε στα οικονομικά, θα έρθει πιο πολύς κόσμος στο γήπεδο. Όσο πιο γρήγορα κινηθούμε προς αυτές τις κατευθύνσεις, δείξουμε σοβαρότητα και ότι δουλεύουμε σε βάθος και για βάθος χρόνου και έχουμε πίστη στο σχέδιο μας, σιγά-σιγά μπορούμε να τα καταφέρουμε».\n«Βλέπουμε την απόσταση που έχουμε να διανύσουμε για να φτάσουμε σε αυτό το επίπεδο και αυτό είναι το πιο σημαντικό. Βλέπουμε ότι απέχουμε από αυτές τις ομάδες που είναι στην πρώτη ταχύτητα στην Ελλάδα και τα κέρδη είναι πάρα-πάρα πολλά. Μέσα από αυτά τα παιχνίδια αποκτούν εμπειρίες οι ποδοσφαιριστές που έχουμε και κυρίως οι νεαροί. Και με την ΑΕΚ είδαν όλοι ότι ήμασταν τολμηροί. Πολλές ομάδες δεν θα χρησιμοποιούσαν δύο διαφορετικές 11άδες σε κάθε ημίχρονο. Εμείς το κάνουμε για να δώσουμε την ευκαιρία στα παιδιά να χτίσουν χαρακτήρα με αυτό τον αντίπαλο απέναντι σε έναν μεγάλο αντίπαλο όπως είναι η ΑΕΚ για να μετρήσουμε τις δυνάμεις μας».\n5 λεπτά πριν Αυτό κι αν είναι έκπληξη! Εκτός Κυπέλλου η Μάντσεστερ Σίτι (video)\n11 λεπτά πριν Βρήκε τον εαυτό της η Λάτσιο! (video)\n19 λεπτά πριν Όνειρο ζει η Άιντραχτ… μην την ξυπνάτε!\n32 λεπτά πριν Μαρίνο συνέχισε να τους πονάς!\nΟ Κώστας Κατσουράνης μίλησε για την κλήρωση του πρωταθλήματος της Β' Εθνικής και το πρόγραμμα της Παναχαϊκής. Έκανε εκτιμήσεις και αναφορά στο πρωτάθλημα, αλλά και τη διαιτησία τονίζοντας:\nΌταν η συζήτηση με τον Κώστα Κατσουράνη πήγε στα προβλήματα που αντιμετωπίζει ο Παναθηναϊκός έκανε μια πρόταση που συζητηθεί τονίζοντας:


Εθνικό Σχέδιο Οδικής Ασφάλειας 2010-2020, Παρατηρητήριο Οδικής Ασφάλειας του ΤΕΕ, θέσεις και προτάσεις | Οδική Ασφάλεια στην Ελλάδα!\n10/02/2010 στο 00:23\nΚατάλαβα καλά? Επι παραδείγματι,στα 2 θανατηφόρα, αφαίρεση διπλώματος και επανεξέταση του εξ αμελείας φονιά για να διαπιστωθεί η ικανοτητά του να οδηγεί? Και μετά στις επόμενες 2 βαριές σωματικές βλάβες εάν αυτές συμβούν να αφαιρείται δια παντώς το δίπλωμα? Άκραίο σενάριο..? Θεωρώ ότι δόκιμο θα ήταν,να επεξεργαστείτε τις προτάσεις που αφορούν την αλλαγή της νομολογίας των τροχαίων ατυχημάτων με ανθρώπους που έχουν πληγεί απο την λαίλαπα των ανεύθυνων οδηγών.\n10/02/2010 στο 18:20\nΑγαπητή Σοφία, κατ’αρχήν το σχέδιο δεν είναι δική μας πρόταση, είναι του Παρατηρητήριου Οδικής Ασφάλειας του TEE. Εμείς το δημοσιεύουμε γιατί βλέπουμε ότι είναι μιά πολύ ολοκληρωμένη πρόταση και μάλιστα πολύ κοντά και στίς αντίστοιχες δικές μας προτάσεις και θέσεις.\nΤώρα, ώς προς την παρατήρησή σου, το σχέδιο αναφέρεται σε «…σοβαρά παραπτώματα….» και η υπαιτιότητα για θανατηφόρο ατύχημα που εσύ αναφέρεις, σίγουρα δεν είναι απλά ένα σοβαρό παράπτωμα, είναι κάτι πολύ σημαντικότερο. Ο στόχος της συγκεκριμένης πρότασης είναι να εντοπίσει την επικίνδυνη συμπεριφορά ενός οδηγού και να την σταματήσει, δηλαδή, να προλάβει το σοβαρό (θανατηφόρο) ατύχημα, πρίν αυτό συμβεί και όχι να τιμωρήσει τον οδηγό αφού το κάνει. Ο ΚΟΚ είναι ένα σύνολο από κανόνες σωστής οδήγησης και για αυτό οι ποινές του έχουν σκοπό να αποτρέψουν, συνετίσουν, και στο τέλος εάν δεν γίνεται αλλιώς, να απαγορεύσουν την κυκλοφορία ενός κακού οδηγού. Για τα σοβαρά αδικήματα υπάρχει πάντοτε και ο Ποινικός Κώδικας.\n20/11/2010 στο 11:54\nΣε πόσα χρόνια άραγε θα γίνουν όλα αύτα ; Η μάλλον θα γινουν ποτέ; Η θα μεινουν στα χαρτιά όπως πολλά άλλα σχέδια για βελτίωση της οδικής ασφάλειας;\n28/05/2011 στο 09:57\nΣυγνώμη που σας ενοχλώ,αλλά είμαι δημ.κοιν.σύμβουλος και στην κοινότητά μου υπάρχει Πάρκο Οδικής Αγωγής το οποίο δυστυχώς έχει αφεθεί καθαρά στην πρωσοπική δουλειά των εθελοντών.Θα ήθελα να με ενημερώσετε για το τί κυρώσεις,βάση ποιού νόμου,προβλέπονται στους Δήμους οι οποίοι ναι μεν πήρανε τα Ευρωπαικά κονδύλια για τα Πάρκα Οδικής Αγωγής αλλά δεν τα λειτουργούν με το κατάλληλα καταρτισμένα, προσωπικό.Θα ήθελα αυτήν την πληροφόρηση ώστε να μπορέσω να πιέσω για την ορθή λειτουργία αυτού του τόσου σημαντικού εργαλείου προς επιμόρφωση και σωστή κατάρτιση των παιδιών μας.Σας ευχαριστώ εκ των προτέρων.\n28/05/2011 στο 18:48\nτο πρόγραμμα περιλαμβάνει ένα πλήρες βιβλίο με την διδακτέα ύλη (δλδ τι πρέπει να μάθουν τα παιδιά),την κατανομή της ανά ηλικίες (δλδ τί πρέπει να μαθαίνει κάθε τάξη) και το ποιο σημαντικό την διαδικασία αξιολόγησης (δλδ μιά μέτρηση εάν τελικά έμαθαν τα παιδιά και τι έμαθαν, ώστε να διορθωθεί-επαναληφθεί το μάθημα).\n.Δεν χρειάζεται κάποια άλλη ιδιαίτερη εκπαίδευση, περισσότερη, ένας ενήλικας με δίπλωμα οδήγησης με κάποια λίγα χρόνια εμπειρίας και λίγο μυαλό, μπορεί να διαβάσει το αναλυτικότατο βιβλίο και να εφαρμόσει κατά γράμμα όσα λέει, Έχει πίνακες και αναλυτικότατες οδηγίες. Εάν δεν το έχετε το βιβλίο αυτό μπορείτε να το κατεβάσετε από το site του ΥΜΕ πατώντας εδώ.\nΕλπίζω να βοήθησα και στην διάθεσή σας για περισσότερες διευκρινήσεις, εξηγήσεις κλπ.


HELLAS - S C I E N C E & T E C H N O L O G Y : Ανακαλύφθηκαν οι τρεις μικρότεροι εξωπλανήτες\nΟι αστρονόμοι του ''Κέπλερ'', με επικεφαλής τον Τζον Τζόνσον του Ινστιτούτου Τεχνολογίας της Καλιφόρνιας (Caltech), ανακοίνωσαν στο συνέδριο της αμερικανικής Αστρονομικής Εταιρείας, ότι εντόπισαν σε απόσταση 120 ετών φωτός, στην κατεύθυνση του αστερισμού του Κύκνου, γύρω από τον σχετικά ψυχρό ερυθρό ''νάνο'' KOI-961 (με μέγεθος το ένα έκτο του ήλιου μας ή 70% μεγαλύτερο του Δία), να περιφέρονται τρεις πλανήτες με διάμετρο ίση αντίστοιχα με το 0,78, το 0,73 και το 0,57 της διαμέτρου της Γης.\nΟ μικρότερος έχει περίπου το μέγεθος του Άρη και είναι ο μικρότερος εξωπλανήτης που έχει ποτέ βρεθεί, όπως άλλωστε το όλο εξωπλανητικό σύστημα είναι το μικρότερο που έχει ανακαλυφθεί μέχρι σήμερα.\nΚαι οι τρεις πλανήτες βρίσκονται σε πολύ κοντινή τροχιά στο άστρο τους, 0,6 έως μιάμιση φορά την απόσταση Γης - Ήλιου και έτσι το έτος τους (η πλήρης περιφορά γύρω από το άστρο τους) διαρκεί λιγότερο από δύο μέρες. Και οι τρεις πιστεύεται ότι είναι βραχώδεις όπως η Γη, όμως είναι υπερβολικά καυτοί, με θερμοκρασίες πάνω από 400 βαθμούς Κελσίου, άρα δεν θεωρούνται ότι ανήκουν στην ''κατοικήσιμη ζώνη'', που μπορεί να φιλοξενεί ζωή.\nΟι ''ερυθροί νάνοι'' είναι ο πιο κοινός τύπος άστρων στον γαλαξία μας, άρα η νέα ανακάλυψη (που θα δημοσιευτεί επισήμως στο περιοδικό αστροφυσικής "The Astrophysical Journal") πιθανώς σημαίνει ότι στην κοσμική ''γειτονιά'' μας αφθονούν οι κόσμοι σαν τη Γη.\nΠάνω από 700 εξωπλανήτες έχουν ανακαλυφθεί μέχρι τώρα. Μόνο το τηλεσκόπιο ''Κέπλερ'' έχει βρει 35 σίγουρους εξωπλανήτες, ενώ για άλλους 2.300 περίπου εκκρεμεί η επιβεβαίωσή τους και από άλλα παρατηρητήρια.\nΈτερη διεθνής αστρονομική ομάδα, με επικεφαλής τον Αρνό Κασάν του Ινστιτούτου Αστροφυσικής του Παρισιού και του πανεπιστημίου ''Πιέρ και Μαρί Κιουρί'', στο ίδιο συνέδριο, ανακοίνωσε τις στατιστικές εκτιμήσεις της ότι στον γαλαξία μας κάθε ένα από τα περίπου 100 δισεκατομμύρια άστρα του διαθέτει γύρω του τουλάχιστον 1,6 εξωπλανήτες κατά μέσο όρο.\nΟι αστρονόμοι, με επικεφαλής τον Γουίλιαμ Γουόλς του πολιτειακού πανεπιστημίου του Σαν Ντιέγκο, ανακάλυψαν για πρώτη φορά όχι απλώς ένα μεμονωμένο πλανήτη, αλλά ένα ζευγάρι εξωπλανητών σε τροχιά γύρω από δύο άστρα.\nΟι αέριοι πλανήτες Κέπλερ 34b και 35b έχουν μέγεθος σαν τον Κρόνο και απέχουν 4.900 και 5.400 έτη φωτός από τη Γη αντίστοιχα.


Τζιμ Γιαννόπουλος: Ο ελληνοαμερικανός που έμαθε ότι απολύεται ενώ έκανε διακοπές στην Αντίπαρο, και τώρα κλείνει συμφωνίες 1 δισ. δολαρίων με την Κίνα | It's Possible\nαρχικηΕΠΙΧΕΙΡΗΜΑΤΙΚΟΤΗΤΑΤζιμ Γιαννόπουλος: Ο ελληνοαμερικανός που έμαθε ότι απολύεται ενώ έκανε διακοπές στην Αντίπαρο, και τώρα κλείνει συμφωνίες 1 δισ. δολαρίων με την Κίνα\nΟ Ελληνοαμερικανός Τζιμ Γιαννόπουλος αποτελεί ένα από τα ισχυρότερα στελέχη της βιομηχανίας του θεάματος στην Αμερική. Για 16 χρόνια ήταν ο πρόεδρος της FOX. Το καλοκαίρι του 2016 και ενώ βρισκόταν στις καθιερωμένες του ετήσιες διακοπές στην Αντίπαρο, έμαθε ότι πρόκειται να αντικατασταθεί με την Στέισι Σνάιντερ.\nΟ 65χρονος βρέθηκε χωρίς δουλειά για πρώτη φορά στη ζωή του, ωστόσο παρά το μεγάλο σοκ, γρήγορα ανάκαμψε. Ανέλαβε το «τιμόνι» της Paramount, όπου στο παρελθόν είχε εργαστεί για πέντε χρόνια.\nΣε συνέντευξη που παραχώρησε στο Hollywood Reporter, ο ηγέτης της Paramount μίλησε για την αναπάντεχη απόλυση από την Fox, τα σχέδια του για την Paramount και πως ο νέος Πρόεδρος των ΗΠΑ Ντόναλντ Τραμπ επηρεάζει τον χώρο του θεάματος.\nΗ ρισκέ επιλογή του να αναλάβει την ηγεσία της εμβληματικής Paramount, η οποία το 2016 ναυάγησε με απώλειες ύψους 445.000 δολ, και η ευκαιρία του να επαναφέρει την εταιρία στις παλιές της δόξες, τον εξιτάρει, όπως δήλωσε.\nΌταν έμαθε τα νέα για την απόλυσή του από την Fox δήλωσε ότι ήταν αναπάντεχο για τον ίδιο υποστηρίζοντας ότι, «Όταν είσαι σε μία εταιρία για 26 χρόνια και πρόεδρός της για 16, αυτό είναι ένα πολύ καλό διάστημα. Μου δόθηκε η ευκαιρία να εξερευνήσω μία ποικιλία επιχειρηματικών επιλογών στους τομείς του κινηματογράφου, της τηλεόρασης, γενικά των μίντια και της τεχνολογίας».\nΜάλιστα, σημείωσε ότι δεν νιώθει θυμό για την απόλυσή του, αλλά οδεύει μπροστά. «Ήταν ώρα για νέες περιπέτειες», δήλωσε.\nΣτη συνέχεια ανέφερε τα μεγάλα ονόματα με τα οποία συνεργάζεται, τους J.J. Abrams, Leonardo DiCaprio, Marty Scorsese, Jerry Bruckheimer, David Ellison και Hasbro.\nΌσο για την εκλογή του Τραμπ και αν το συγκεκριμένο γεγονός πρόκειται να επηρεάσει το είδος των ταινιών που δημιουργούνται η απάντησή του ήταν θετική, προσθέτοντας ότι, «Ωστόσο, δε θα καθρεπτίζουν τη δική μου πολιτική άποψη, αλλά τον τρόπο με τον οποίο σκέφτεται το κοινό».\nΑκόμη, μίλησε για το ταξίδι του στην Κίνα, όπου τελικά «έσωσε» συμφωνία ενός δισεκατομμυρίου δολ. με την Shanghai Film Group και την Huahua Media.\nΌταν ρωτήθηκε για το αν πιστεύει ότι η Apple ή η Google πρόκειται να αγοράσουν στούντιο, απάντησε ότι δεν θα του προκαλούσε έκπληξη σε περίπτωση που οι δύο κολλοσοί δημιουργούσαν ακόμη και το δικό τους περιεχόμενο.\nΤέλος, αναφορικά με την επιλογή του να συνεχίσει το χώρο και να μην συνταξιοδοτηθεί ακόμη στην Ελλάδα δήλωσε με χιούμορ ότι, «Ένιωσα ότι υπήρχε ακόμα ένα κεφάλαιο. Επιπλέον, η συζυγός μου μάλλον θα με σκότωνε, αν έμενα όλη την ώρα μέσα στο σπίτι και άρχιζα δικά μου πρότζεκτ, όπως μία ανακαίνιση».


4η Αυγούστου 1936, το καθεστώς και οι σκοποί του Ιωάννη Μεταξά | ΕΛΛΑΣ\n← Άφησσος: Ένα παραθαλάσσιο χωριό σε μια καταπράσινη πλαγιά του βουνού των Κενταύρων\nΠοιοι «ψεκασμένοι»; Απίστευτος ισχυρισμός Βασιλακόπουλου! →\nΚατά την διάρκεια του Α’ Βαλκανικού πολέμου, διακρίθηκε για την πολεμική ιδιοφυΐα του στις επιχειρήσεις κατάληψης του ηρωικού Μπιζανίου στα Γιάννενα καθώς και στην παράδοση της πόλεως των Ιωαννίνων στον Ελληνικό στρατό. Διετέλεσε Διευθυντής Επιχειρήσεων του Γενικού Επιτελείου Στρατού και της Ανώτερης Στρατιωτικής Ακαδημίας. Ακόμη και σήμερα θεωρείται από τις μεγαλύτερες στρατιωτικές ιδιοφυΐες της γενιάς του. Το 1922 κατέρχεται στον στίβο της πολιτικής με την ίδρυση του κόμματος των Ελευθεροφρόνων, συμμετέχει στην κυβέρνηση Ζαΐμη και αναλαμβάνει υπουργός Συγκοινωνιών. Το 1932 στην κυβέρνηση Παναγή Τσαλδάρη αναλαμβάνει το υπουργείο των Εσωτερικών, ενώ το 1936, πριν την επιβολή της δικτατορίας του, κατείχε το υπουργείο Στρατιωτικών στην υπηρεσιακή κυβέρνηση Δεμερτζή.\nΣτις 4 Αυγούστου 1936, με αφορμή τα στρατιωτικά κινήματα βενιζελικών αξιωματικών ( Ελληνική Στρατιωτική Οργάνωση και Δημοκρατική Άμυνα), τα έτη 1933 και 1935, ο Μεταξάς με την σύμφωνη γνώμη του βασιλέα Γεωργίου, καταλύουν τους δημοκρατικούς θεσμούς, το σύνταγμα και το κοινοβούλιο και εφαρμόζουν τη δικτατορία που στηριζόταν στην προσωπικότητα του Μεταξά και του Βασιλιά. Άλλωστε, για τον Μεταξά ο κοινοβουλευτισμός είχε χρεοκοπήσει.\nΤο καθεστώς της 4ης Αυγούστου ήταν αστυνομικό και αυταρχικό, όχι όμως στρατιωτικό καθεστώς. Η θέληση του λαού εκφραζόταν με δημοψηφίσματα, πράγματι κάτι οξύμωρο για δικτατορικό καθεστώς. Επιπλέον, ο ρόλος του λαού ήταν «συμβουλευτικός», θα αντιπροσωπευόταν δηλαδή, από τρία συμβούλια αντίστοιχα με τις τρεις εξουσίες, τη νομοθετική, τη δικαστική και την εκτελεστική. Ο ίδιος ο Μεταξάς έγραψε για το καθεστώς του και τον ιδεολογικό προσανατολισμό αυτού:\n«Η Ελλάς έγινε από της 4ης Αυγούστου Κράτος αντικομουνιστικό, Κράτος αντικοινοβουλευτικό, Κράτος ολοκληρωτικό. Κράτος με βάσι αγροτική και εργατική, και κατά συνέπεια αντιπλουτοκρατικό. Δεν είχε βέβαια κόμμα ιδιαίτερο να κυβερνά. Αλλά κόμμα ήτανε ο Λαός, εκτός από τους αδιόρθωτους κομμουνιστάς και τους αντιδραστικούς παλαιοκομματικούς».\nΤο εθνικό κράτος του Μεταξά, θεωρούσε την ύπαρξή του σαν συνέχεια του αρχαίου Ελληνικού πολιτισμού αλλά και της Βυζαντινής αυτοκρατορίας. Γι’ αυτό και χαρακτηρίστηκε ως προσπάθεια δημιουργίας του «Τρίτου Ελληνικού Πολιτισμού». Χαρακτηριστικά είναι τα λόγια του Μεταξά για τους στόχους του:\n«Η ανύψωσις του εθνικού φρονήματος. Η τόνωσις της αισιοδοξίας, του θάρρους και της αυτοπεποιθήσεως του ελληνικού λαού. Η εμπέδωσις της πίστεως του ελληνικού λαού στον υψηλόν εκπολιτιστικόν προορισμόν του».\n«Θέλομεν να κάμωμεν πολιτισμόν Ελληνικόν. Δεν θέλομεν τους ξένους πολιτισμούς. Θέλομεν ιδικόν μας πολιτισμόν, τον οποίον να τον ωθήσωμεν και να τον κάνωμεν ανώτερον από όλους τους πολιτισμούς εις την άκρην αυτήν της Ευρώπης…».\nΜε την επιβολή της δικτατορίας, ο Μεταξάς διαμόρφωσε και το σύνταγμα της χώρας, όπως ήταν φυσικό. Ανέστειλε τα άρθρα που αφορούσαν το δικαίωμα του συνέρχεσθαι, του συνεταιρίζεσθαι, μεταξύ άλλων ενώ απαγόρευσε την ελευθερία του Τύπου.\nΕπιβλήθηκε λογοκρισία, ενώ απαγορεύθηκε η οποιαδήποτε αρνητική κρίση για το έργο και τις αποφάσεις της κυβερνήσεως, όπως και η αναφορά σε οποιοδήποτε κόμμα. Ο Σεφέρης έγραφε χαρακτηριστικά για τη στάση του Τύπου την εποχή εκείνη:\n«Οι φιλελεύθερες κάνανε τώρα λαμπρές δουλειές. Όσο για τους διευθυντές τους, γιατί να διακόψουν την έκδοσή τους αφού κέρδιζαν; Για τον λόγο αυτό κανείς δε δέχτηκε να κηρυχτεί αλληλέγγυος με το καθεστώς και να γίνει κράχτης του: θα έχανε φύλλα. Έτσι, όλοι δεχότανε με μια παθητική μεμψιμοιρία τα αλωνίσματα της λογοκρισίας…».\nΤο Υφυπουργείο Τύπου είχε σαν αρμοδιότητα την προπαγανδιστική προβολή του έργου της Κυβέρνησης, στην Ελλάδα και στο εξωτερικό.\nΜία άλλη ενδιαφέρουσα πτυχή του καθεστώτος της 4ης Αυγούστου ήταν η στάση της απέναντι στον κομμουνισμό. Αυτός ήταν άλλωστε και ο λόγος της επιβολής της, ο κίνδυνος του κομμουνισμού. Ο αναγκαστικός νόμος 117, που εφαρμόστηκε το 1936, ήταν εξοντωτικός για τον κομμουνισμό και απέβλεπε στην προστασία του καθεστώτος.\nΟ Κωνσταντίνος Μανιαδάκης, υφυπουργός Ασφαλείας του Μεταξά, κυνήγησε εξοντωτικά το ΚΚΕ. Κατόρθωσε να εξαρθρώσει όλη την ηγεσία του κόμματος και τους παράνομους μηχανισμούς του. Συνελήφθησαν χιλιάδες κομμουνιστές μεταξύ των οποίων ηγετικά στελέχη όπως ο Νίκος Ζαχαριάδης και εξορίστηκαν. Μοναδική περίπτωση που αποτέλεσε εξαίρεση ήταν μια ομάδα κομμουνιστών της Θεσσαλονίκης, που ανήκε στο Μακεδονικό γραφείο του κόμματος και κατόρθωσε να κρυφτεί στην περιοχή της Δράμας. Παρόλα αυτά, ο Μανιαδάκης κατόρθωσε να προσεταιρισθεί στελέχη του κόμματος, όπως ο Μανωλέας και να ελέγχει έτσι το ΚΚΕ. Εξέδωσε και τον «Ριζοσπάστη» με αποτέλεσμα να κυκλοφορούν ουσιαστικά δύο εφημερίδες με το ίδιο όνομα κάτι που προκάλεσε μεγαλύτερη κρίση στους κομμουνιστές.\nΟ τρόπος δίωξης του κομμουνισμού από τον Μανιαδάκη ήταν αμείλικτος. Παράλληλα με την διείσδυση στον κομμουνιστικό μηχανισμό, ο Μανιαδάκης εφάρμοσε τις «δηλώσεις μετανοίας», τις οποίες υπέγραφαν στελέχη του Κ.Κ.Ε. για να αφεθούν ελεύθεροι και κατόπιν να γίνουν πληροφοριοδότες της Ασφάλειας. Σύμφωνα με τα επίσημα στοιχεία της εποχής υπογράφτηκαν 45.000 δηλώσεις μετανοίας. Από κάποιες πηγές αυτό το ποσοστό κρίνεται υπερβολικό.\nΗ οργάνωση της νεολαίας αποτέλεσε προτεραιότητα για τον ίδιο τον Μεταξά. Το Νοέμβριο του 1936 ιδρύει την Εθνική Οργάνωση Νεολαίας (ΕΟΝ). Σύμφωνα με τον ιδρυτικό νόμο «σκοπός της ΕΟΝ είναι η επωφελής διάθεσις του ελεύθερου από της εργασίας ή των σπουδών χρόνου των νέων, προς προαγωγήν της σωματικής και πνευματικής καταστάσεως αυτών, ανάπτυξιν του Εθνικού φρονήματος και της πίστεως προς την Θρησκείαν, δημιουργίαν πνεύματος συνεργασίας και κοινωνικής αλληλεγγύης και έγκαιρον επαγγελματικόν προσανατολισμόν εκάστου, αναλόγως προς τας φυσικάς ιδιότητας αυτού».\nΓενικότερα, η ιδεολογία της οργανώσεως βασιζόταν στην διατήρηση των παραδόσεων και στη φυλετική ενότητα του Έθνους. Κάθε Τετάρτη τα μέλη της νεολαίας συγκεντρώνονταν στα κατά τόπους γραφεία της οργάνωσης, ενώ μέλη της ΕΟΝ ήταν όλοι οι νέοι και νέες από 8 έως 25 ετών. Ο όρκος της ΕΟΝ ήταν ουσιαστικά όρκος πίστης στο Θεό, στη πατρίδα, στον Βασιλιά και στον Κυβερνήτη. Σύμφωνα με την ημερησία διαταγή της οργάνωσης, τον Δεκέμβρη του 1937:\n«Από την στιγμήν, που θα ορκισθήτε τον κατ’ εξοχήν Ελληνικόν αυτόν όρκον, είσθε στρατιώται και αγωνισταί της ιδέας της Ελλάδος και της ιδέας της 4ης Αυγούστου…».\nΟ Ιωάννης Μεταξάς περιέγραψε τους σκοπούς της ΕΟΝ, ως εξής:\n«…Ποιοί είναι οι σκοποί; Βασιλεύς! Πατρίς! Θρησκεία! Οικογένεια! Αναγέννησις της Ελλάδος, και καθεστώς της 4ης Αυγούστου. Αυτό το τελευταίο, καθεστώς της 4ης Αυγούστου, σας το τονίζω, γιατί είναι η ασφάλεια, η άγρυπνη φρούρησις των άλλων που προανέφερα. Όταν δεν το χαμε αυτό, όταν δεν είχαμε το καθεστώς της 4ης Αυγούστου, είδαμε που είχανε πέσει και Βασιλεία και Θρησκεία και Πατρίς και Οικογένεια και τα πάντα. Το καθεστώς, λοιπόν, αυτό έχει πρώτο του και κύριο προορισμό να περιφρουρήση την ύπαρξιν και την επικράτησιν εκείνων, που σας προανέφερα. Γι’ αυτό είναι από τους κυριώτερους σκοπούς της Οργανώσεως και γι’ αυτό διαπαιδαγωγείται η νεότης με αυτό το ιδεώδες».\nΣτο περιοδικό-«όργανο πνευματικής, θρησκευτικής-κοινωνικής και πολιτικής αγωγής», όπως αναφερόταν, της ΕΟΝ «η Νεολαία», στο δεύτερο φύλλο, υπάρχουν λόγοι του Μεταξά που καθοδηγούν τους νέους στους σκοπούς του καθεστώτος ενώ υπάρχουν και αφιερώματα θρησκευτικά και ιστορικά για τον ίδιο σκοπό. Επιπλέον, υπάρχουν αφιερώματα κατά της ιδεολογίας του κομμουνισμού αλλά και λογοτεχνικά κείμενα του Ιουλίου Βέρν κλπ.\nΗ ΕΟΝ αποτέλεσε την αιχμή του δόρατος της εξουσίας της 4ης Αυγούστου. Συμμετείχαν σ’ αυτήν σημαντικές προσωπικότητες της μετέπειτα Ελλάδος, όπως παραδείγματος χάριν ο Μίκης Θεοδωράκης, ο Μανώλης Γλέζος, που αργότερα εντάχθηκαν στην αριστερά. Μάλιστα, η ΕΠΟΝ, νεολαία του ΕΑΜ, πέρα από «κακή παρήχηση» της ΕΟΝ, όπως αναφέρει ο Γούντχαουζ, ήταν και συνέχειά της όσον αφορά την στελέχωσή της από άτομα που ανήκαν στην ΕΟΝ. Ο καθηγητής Γεωργαλάς λ.χ., από ηγετικός παράγων της ΕΟΝ μετεξελίχθηκε σε καθοριστικό στέλεχος της ΕΠΟΝ.\nΠέρα από την οργάνωση της νεολαίας και την προπαγάνδα που κάθε καθεστώς χρειάζεται, ο Μεταξάς ακολούθησε κοινωνική πολιτική που θα ζήλευε ο «δημοκρατικός κόσμος» ακόμη και σήμερα.\nΕπί 4ης Αυγούστου λοιπόν, καθιερώνεται το οκτάωρο και η πληρωμή των υπερωριών, καθιερώνεται η εργατική Πρωτομαγιά σαν επίσημη εθνική εορτή και αργία, καθιερώνεται ο κατώτατος μισθός, ιδρύεται το Ίδρυμα Κοινωνικών Ασφαλίσεων, η Εργατική εστία, χαρίζονται τα αγροτικά δάνεια, καθιερώνεται η μέρα της Κυριακής ως υποχρεωτική αργία, η άδεια μετ’ αποδοχών, ο προϋπολογισμός του Ελληνικού κράτους για πρώτη φορά στην Ιστορία του γίνεται πλεονασματικός!\nΤην διετία 1936-1938, ιδρύονται 567 εργοστάσια σε όλη τη χώρα και η ανεργία μειώνεται στο ελάχιστο, παράλληλα ξεκινούν οι πρώτες γεωτρήσεις για άντληση πετρελαίου στην Ηλεία. Επιπλέον, ενισχύεται η εθνική άμυνα μέσα από την ενίσχυση των ενόπλων δυνάμεων, τα αποτελέσματα φάνηκαν στον επιτυχή Ελληνοϊταλικό πόλεμο του 1940.\nΣχετικά με την εξωτερική πολιτική του καθεστώτος, ο Μεταξάς έτρεφε συμπάθεια προς το γερμανικό μοντέλο αλλά γνώριζε ότι οι Αγγλογάλλοι αποτελούσαν συμμάχους της χώρας. Μετά τον τορπιλισμό της Έλλης, στις 15 Αυγούστου 1940, προσανατολίστηκε πλήρως προς την μεριά της Αγγλίας και διέκοψε κάθε σχέση με τον Άξονα.\nΞημερώματα 28ης Οκτωβρίου ο Μεταξάς λέει το μεγαλοπρεπέστατο ΟΧΙ στον Γκράτσι και από εκείνη τη στιγμή ξεκινά ένα διπλωματικό παιχνίδι που κορυφώνεται τον Δεκέμβριο του ΄40. Οι Γερμανοί αρχίζουν να σκέφτονται το ενδεχόμενο να κάνουν σύμμαχο τους την Ελλάδα και να την «πάρουν» έτσι από την επιρροή των Βρετανών. Το γεγονός αυτό δεν είναι τόσο γνωστό σήμερα στο ευρύ κοινό, ωστόσο είναι τόσο σημαντικό που αν τελικά συνέβαινε θα άλλαζε σε μεγάλο βαθμό την ιστορία του Β’ Παγκοσμίου πολέμου.\nΣτη Μαδρίτη, ο Ούγγρος πρεσβευτής Αντόρκα, κατόπιν εισήγησης του Βίλχελμ Φόν Κανάρις, πρότεινε στον Έλληνα πρεσβευτή Αργυρόπουλο ένα εμπιστευτικό σχέδιο του Χίτλερ που όριζε άμεσα διακοπή εχθροπραξιών μεταξύ Ελλάδας και Ιταλών στα βουνά της Αλβανίας και αυτόματη κατοχύρωση όσων εδαφών κατείχε εκείνη τη στιγμή η χώρα μας. Μοναδικό αντάλλαγμα που ζητούσαν οι Γερμανοί ήταν η απόλυτη ουδετερότητα της Ελλάδας και η απομάκρυνση όλων των Βρεταννικών ενόπλων σωμάτων. Μάλιστα, λίγες μέρες μετά φτάνει στην Αθήνα ο Ρίμπεντροπ και συναντά τον Μανιαδάκη όπου του αναλύει το σχέδιο. Η ελληνική πλευρά. μέσω του Μεταξά ζητά ένα μήνα για να απαντήσει και το θέμα λήγει εκεί.\nΣτις αρχές Ιανουαρίου ο Μεταξάς γράφει στο Ημερολόγιό του: «Από Άγγλους\nεγκατάλειψις, από Γερμανούς επίθεσις. Ας πέσουμε σαν άνδρες…».\nΟι Άγγλοι παρότι ήταν σύμμαχοι αδυνατούσαν ή καλύτερα δεν ήθελαν να ενισχύσουν με επιπλέον δυνάμεις την άμυνα στην Ελλάδα. Όπως επίσης δεν είχαν σκοπό να αφήσουν την Ελλάδα να διεκδικήσει την Κύπρο και τη Βόρεια Ήπειρο.\nΜέσα σ’ αυτό το κλίμα ο Μεταξάς πεθαίνει την 29 Ιανουαρίου 1941 από φλεγμονή του φάρυγγα, δύο μέρες πριν τη λήξη της προθεσμίας, για να απαντήσει στους Γερμανούς. Η ασθένειά του σε καμία περίπτωση δεν προιδέαζε κίνδυνο για την ζωή του, πόσο μάλλον και από τη στιγμή που τον παρακολουθούσαν δώδεκα κορυφαίοι γιατροί της χώρας.\nΠολλοί εικάζουν ότι ο Μεταξάς δολοφονήθηκε από τους Βρετανούς, για να μην δεχθεί την πρόταση του Χίτλερ που θα έδινε στην Ελλάδα, όχι μόνο τα Δωδεκάνησα αλλά τη Βόρεια Ήπειρο και την Κύπρο. Η παρουσία ενός Άγγλου υπίατρου που μάλιστα του έκανε ενέσεις χωρίς κανείς μέχρι σήμερα να γνωρίζει τίποτα γι’ αυτόν μπορεί να κάνει πιστευτή την υπόνοια. Όπως και να ‘χει, ο θάνατός του σηματοδοτεί την οριστική τοποθέτηση της χώρας μας στο συμμαχικό μέτωπο του Β’ Παγκοσμίου πολέμου και την σταδιακή παρεμβολή της Αγγλίας στα εσωτερικά θέματα της Ελλάδας. [ellhnikaxronika.blogspot.gr]\nThis entry was posted in ΕΛΛΑΔΑ, ΕΛΛΑΣ, ΙΣΤΟΡΙΑ and tagged 4η Αυγούστου 1936, προπαγάνδα, πολιτισμός Ελληνικός, ριζοσπάστης, υπερωρίες, Ίδρυμα Κοινωνικών Ασφαλίσεων, Εργατική Πρωτομαγιά, Εργατική εστία, ΕΟΝ, Εθνική Οργάνωση Νεολαίας, Ιωάννης Μεταξάς, Ιθάκη, Κυριακή υποχρεωτική αργία, Κωνσταντίνος Μανιαδάκης, ΚΚΕ, άδεια μετ' αποδοχών, γεωτρήσεις για άντληση πετρελαίου, δηλώσεις μετανοίας, δημοψηφίσματα, εθνικό κράτος, κατώτατος μισθός, κοινωνική πολιτική, κοινοβουλευτισμός, κομμουνισμός, νεολαία, οκτάωρο. Bookmark the permalink.


Ντεμπούτο για την Jaguar XF με τον James Bond πίσω από το τιμόνι\n17 Nov, 2021 Ώρα 16:34\nΗ Jaguar XF είχε την ευκαιρία της να λάμψει και να δείξει τις ικανότητες της σε εντυπωσιακές σκηνές κυνηγητού στην καινούργια κινηματογραφική ταινία του James Bond, No Time To Die. Οι σκηνές με πρωταγωνιστή την XF γυρίστηκαν στη Matera της νότιας Ιταλίας, όπου δυο Jaguar XF τρέχουν μέσα στα στενά ελικοειδή δρομάκια της πόλης μέσα από τις piazzas και τα πέτρινα σκαλιά προσπαθώντας να πιάσουν τον James Bond.\nΟ Chris Corbould, υπεύθυνος των ειδικών εφέ και των οχημάτων δράσης του No Time To Die, δήλωσε: «Η Jaguar XF ήταν μια συναρπαστική επιλογή για αυτό το κυνηγητό υψηλής έντασης. Προσπαθούμε πάντα να πιέζουμε τα όρια στις σκηνές αυτές, και αυτό επεκτείνεται και στις δυνατότητες των οχημάτων. Δεν υπάρχει κανένας συμβιβασμός με τη συγκεκριμένη σκηνή. Υπήρχαν μόνο εκατοστά στα στενά δρομάκια και κανένα περιθώριο λάθους, με την XF να λάμπει με τις επιδόσεις και τη δυναμική της οδήγηση.»\nΤο σύστημα τετρακίνησης της XF με το Intelligent Driveline Dynamics προσφέρει απίστευτα επίπεδα πρόσφυσης στις δύσκολες επιφάνειες, όπως αποδεικνύουν και οι «κακοί» στο No Time To Die. Η ελαφριά αρχιτεκτονική του πλαισίου και η προηγμένη σχεδίαση της ανάρτησης του σαλούν αυτού επιτρέπουν εξαιρετικό χειρισμό και ευελιξία μαζί με εξαιρετική οδήγηση, άνεση και φινέτσα.\nΗ Anna Gallagher, εκ μέρους της Jaguar, δήλωσε: «Η Jaguar XF είναι ένα αυτοκίνητο που έχει σχεδιαστεί για να αντιμετωπίζει κάθε ταξίδι με μια ασυναγώνιστη ισορροπία πολυτέλειας, άνεσης και φινέτσας. Είτε πρόκειται για μια γρήγορη καταδίωξη σε δρόμους και πλατείες της Νότιας Ιταλίας, όπου το αυτοκίνητο κινηματογραφήθηκε, είτε στους πολυσύχναστους δρόμους του Λονδίνου - το XF είναι πραγματικά ένα αυτοκίνητο για κάθε περίσταση.»\nΣτην ταινία «No Time To Die» πρωταγωνιστεί ο Daniel Craig, ο οποίος επιστρέφει για πέμπτη και τελευταία φορά ως James Bond 007, τον πράκτορα-δημιουργία του Ian Fleming.\nΗ μάρκα Jaguar αντιπροσωπεύεται στην Κυπριακή αγορά από τον Όμιλο Πηλακούτα


Donatella Versace: η μεταμόρφωσή της από το 1992 μέχρι σήμερα! - TLIFE\nΗΟΜΕ Ομορφιά Transformation Donatella Versace: η μεταμόρφωσή της από το 1992 μέχρι σήμερα!\nDonatella Versace: η μεταμόρφωσή της από το 1992 μέχρι σήμερα!\nΕίμαι αυτή η εμμονική με τις σειρές. Καθυστερούν πολύ να φτάσουν στα αυτιά μου αλλά από την στιγμή που δω το πρώτο επεισόδιο έχω δει όλη τη σεζόν σε ένα Σουκού. Κάτι τέτοιο συμβαίνει αυτή την περίοδο της ζωής μου με την σειρά «American Crime Story: The Assassination of Gianni Versace» που έχει να κάνει με την ζωή και την δολοφονία του Gianni Versace και στην οποία σειρά πρωταγωνιστικό ρόλο έχει η Penelope Cruz η οποία υποδύεται την Donatella.\nΑυτή η σειρά σε συνδυασμό με το γεγονός ότι η ίδια έκλεισε μόλις τα 62 αλλά και το ότι καθετί που γράφεται εδώ είναι απόρροια της καθημερινότητάς μας (και των σειρών που βλέπουμε. Εμείς και ο μισός πλανήτης), οδήγησε σε αυτό το beauty transformation! Το beauty transformation της Donatella Versace.\nΚατά το παρελθόν, μια από τις πιο αναγνωρίσιμες γυναίκες στον κόσμο της μόδας είχε πει: «Χρησιμοποιώ τόνους κρέμες και φροντίζω εντατικά το πρόσωπο και τα μαλλιά μου!». Έπισης, έχει πει ότι έκανε εντατικά botox στο πρόσωπό της αλλά ουδέποτε αναφέρθηκε σε όλες αυτές τις επεμβάνεις. Στο κάτω- κάτω μιλάμε για το δικό της πρόσωπο κι εμάς μας περισσεύει!\nΓια να δεις την Donatella Versace και την μεταμόρφωσή της μέσα στα χρόνια κάνε κλικ εδώ!\nDONATELLA VERSACE ΜΕΤΑΜΟΡΦΩΣΗ